הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 7, 2016-11-08 14:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח דיון שני היום בוועדה לצדק חלוקתי ושוויון חברתי.

מכלוף מיקי זוהר: הנושא המעניין שלפנינו היום הוא אפליית תושבי הפריפריה בתחום הבריאות בכל הקשור למחסור בשירותים וברפואה מקצועית, שאזרחי הפריפריה לצערנו הרב אינם זוכים כפי שזוכים שאר אזרחי ישראל.

מכלוף מיקי זוהר: כפי שציינתי כאשר הוועדה הזאת הוקמה, היא תעבוד כמיטב יכולתה לחשוף עוולות ובעיות, מצד אחד, ומנגד גם לעמוד על הפתרונות ולוודא את ביצועם בפועל.

מכלוף מיקי זוהר: היום הדיון שרציתי לקיים הוא עקב ממצא שנגלה לעיני כולם לא מזמן, שתוחלת החיים של אזרחי הפריפריה קצרה ב-5 שנים מתוחלת החיים של שאר אזרחי ישראל.

מכלוף מיקי זוהר: אני סבור שהנסיבה המרכזית לכך שתוחלת החיים קצרה יותר היא מחסור בשירותי בריאות כי בסופו של דבר מי שמקבל שירותי בריאות זמינים ומהירים פותר בעיות.

מכלוף מיקי זוהר: הרי ידוע היטב שברפואה שאנחנו מכירים מי שפותר בעיה, מי שמקדים תרופה למכה לא מסתבך, אבל מאחר ולאנשים אין את הפתרון הרפואי בהישג-יד לעתים הם דוחים את המפגש עם הרופא או עם המטפל ועל כן אין ספק שזה מזיק לבריאותם וגם יכול לקצר את תוחלת החיים שלהם.

מכלוף מיקי זוהר: המחסור בשירותי הרפואה באזורי הפריפריה הוא לא משהו שקרה היום, הוא משהו שהחל אז קום המדינה.

מכלוף מיקי זוהר: צריך לומר את זה בצורה ברורה ושאינה משתמעת לשני פנים.

מכלוף מיקי זוהר: היום הגענו לצומת שבו אנחנו צריכים להביא את הפתרון ולהביא את התהליך הממשי שיוכיח שאכן אנחנו מצמצמים את הפערים בצורה משמעותית.

זוהיר בהלול: עם קום המדינה, המדינה הייתה סוציאליסטית, אני מזכיר לך, ועכשיו היא לא סוציאליסטית, היא מעמדית.

מכלוף מיקי זוהר: בהחלט, הייתה תקופת מפא"י.

מכלוף מיקי זוהר: לא חלילה ניכנס כאן עכשיו לדיונים פוליטיים.

מכלוף מיקי זוהר: אני מדבר כרגע על המצב הנוכחי בשטח וכיצד אנחנו מסוגלים לפתור אותו.

מכלוף מיקי זוהר: מעבר לזה, אני רוצה לומר לכם שהייתה לי שיחה טובה עם השר ליצמן, שתיכף יצטרף לכאן ושיציג בפניכם מספר דברים שהתחילו לקדם.

מכלוף מיקי זוהר: אני מקווה שבסופו של דבר הם יבואו לכדי יישום ובאופן מהיר, לא באופן אטי.

מכלוף מיקי זוהר: אגב, תמיד שאלתי את עצמי שאלה, כי הרי אני תושב קריית-גת שהיא פריפריה לכל דבר ועניין, שאלתי את עצמי מדוע אני כאזרח הדרום – כבוד השר ליצמן, ברוך הבא לדיון החשוב.

מכלוף מיקי זוהר: יתכבד אדוני לשבת לשמאלי.

מכלוף מיקי זוהר: שאלתי את עצמי שאלה, אדוני השר, בדיוק כשנכנסת, למה אני כתושב קריית-גת, אם אני רוצה לקבל בדיקה מסוימת צריך לכתת רגליי לאזור המרכז ואילו אזרח ראשון-לציון או תל-אביב לא צריך לכתת את רגליו לקריית-גת לעשות את הבדיקה.

מכלוף מיקי זוהר: זו שאלה שהעסיקה אותי בעיקר לאחרונה.

מכלוף מיקי זוהר: מכאן בעצם מקור הדיון.

מכלוף מיקי זוהר: אדוני השר, הפסדת את הפתיחה.

מכלוף מיקי זוהר: אני רק רוצה לומר לך שהנתון שהכי הדאיג אותי ולכן ביקשנו לקיים את הדיון הוא שתוחלת החיים של אזרחי הפריפריה קצרה ב-5 שנים משל אזרחים ברחבי הארץ.

מכלוף מיקי זוהר: זה דבר מאוד-מאוד מעניין.

אוסאמה סעדי: זה לפי הנתונים של הלשכה המרכזית לסטטיסטיקה?

מכלוף מיקי זוהר: אלה הנתונים שנבדקו.

מכלוף מיקי זוהר: אלה נתונים באמת מדאיגים.

מכלוף מיקי זוהר: כן, 5 שנים פחות.

אוסאמה סעדי: אז נחיה 5 שנים פחות?

מכלוף מיקי זוהר: זה אומר שאם אתה רוצה לחיות כמו שצריך תעבור לתל-אביב.

מכלוף מיקי זוהר: דבר נוסף שאמרתי, שהבעיות שקיימות היום הן לא בעיות שקרו היום אלא הן בעיות שקרו עוד מאז קום המדינה.

מכלוף מיקי זוהר: אלה תהליכים שהמדינה הזאת כנראה לא טיפלה בהם כפי שצריך בתחילת דרכה והיום היא מנסה לשפר.

מכלוף מיקי זוהר: אדוני השר, תוכל לפרוש בפנינו את הדברים הרלוונטיים שתחת כהונתך, שהתחילה לפני כשנה וחצי, מתחילים להיעשות.

מכלוף מיקי זוהר: ראשון הדוברים יהיה שר הבריאות ליצמן.

מכלוף מיקי זוהר: אם הוא ירצה לשנות את הסדר זו החלטה שלו, הוא יאמר.

מכלוף מיקי זוהר: לאחר מכן כמובן חברי הכנסת.

יעקב ליצמן: אבקש שאחריי תראו מצגת קטנה שהמשרד רוצה להציג על-ידי ניר קידר, סמנכ"ל המשרד.

מכלוף מיקי זוהר: בשמחה, אדוני.

יעקב ליצמן: הוא יציג את זה.

יעקב ליצמן: קודם כול, צהרים טובים.

יעקב ליצמן: תודה שהזמנתם אותי.

יעקב ליצמן: הפתיח החברתי – השוויון בשבילי הוא האל"ף-בי"ת של משרד הבריאות.

יעקב ליצמן: בדרך כלל כשאני מקבל החלטה אני בודק את ההשלכות.

יעקב ליצמן: אותו דבר, אנחנו נראה את זה אחר כך, בעניין ה-MRI, אותו דבר נוגע לטיפולי שיניים, מה שעשיתי.

יעקב ליצמן: פחות או יותר תבדקו את ההחלטות, תראו שזה היסוד.

יעקב ליצמן: אני רוצה להדגיש לפני שאנחנו נכנסים לפרטים, צריך להיות זהירים מאוד.

יעקב ליצמן: אני מבקש לשאול על הנתון.

יעקב ליצמן: ניר קידר, האם הנתון שהיושב-ראש הציג מדויק?

יעקב ליצמן: יש אכן פער של 5 שנים?

יעקב ליצמן: אני יודע על פחות.

אוסאמה סעדי: לכן שאלתי את כבוד השר.

יעקב ליצמן: דבר שני, אנחנו מדברים על דברים שקרו לפני כמה וכמה שנים, לא רק לאחרונה, לכן חשוב מאוד לדעת.

יעקב ליצמן: לדעתי זה הצטמצם לאחרונה.

יעקב ליצמן: האם אתה יודע את הנתונים על הפער?

<ניר קידר: בכל שנה אנחנו מפרסמים את הנתונים.

<ניר קידר: הנתונים האחרונים שיש הם לשנים 2010-2012.

<ניר קידר: כשלוקחים ערים גדולות הפער יכול להיות אפילו של יותר מ-5 שנים.

<ניר קידר: כשמסתכלים לאורך השנים הפער הזה לא גדל בשנים האחרונות, אבל הפער יכול להגיע אפילו עד 8 שנים בין ערים מסוימות.

אוסאמה סעדי: אז כדאי שנעבור מעראבה לתל-אביב, מבית-שאן לתל-אביב.

אוסאמה סעדי: תגיד לנו איפה.

אורלי לוי אבקסיס: אז אפשר לא להעלות את גיל הפרישה לאנשים בפריפריה כי תוחלת החיים שלהם קצרה.

אורלי לוי אבקסיס: ..

מכלוף מיקי זוהר: זה רעיון חשוב, נעשה את זה דיפרנציאלי – בפריפריה אנחנו לא מעלים את גיל הפרישה.

מכלוף מיקי זוהר: ..

יעקב ליצמן: יש נושא אחד שאני מבקש להשאיר לסוף, אני לא בורח ממנו, אדוּן על זה, על הרופאים בפריפריה.

אוסאמה סעדי: הגשנו בקשה לדיון מהיר על זה.

אוסאמה סעדי: אפשר לחסוך לנו את הדיון המהיר, נשמח.

יעקב ליצמן: אל תחסכו ממני, אני אבוא.

יעקב ליצמן: אני אוהב את הכנסת.

אורלי לוי אבקסיס: אנחנו גם אוהבים את הילדים שלנו בפריפריה ואנחנו רוצים לתת להם את השירות הטוב ביותר, ועדיין חסרים רופאים בפריפריה.

<רחל בליזון: חסרות אחיות בפריפריה, אנחנו גם צריכים אחיות.

מכלוף מיקי זוהר: חברים, הדיון היום ייערך בצורה מכובדת ומי שלא יכבד את סדרי הדיון לא יוכל להשתתף בו.

מכלוף מיקי זוהר: אני לא רוצה להיות בסיטואציה שאצטרך להוציא אנשים.

מכלוף מיקי זוהר: חברת הכנסת גרמן, ברוכה הבאה, רק חבל שיש עתיד עד עכשיו לא שלחו נציגים לוועדה.

מכלוף מיקי זוהר: תראו איזו ועדה מכובדת.

יעל גרמן: לא ידעתי.

יעל גרמן: ברצון רב.

אורלי לוי אבקסיס: יש אנשים שלא קיבלו אותם לוועדה, ודרך אגב הם נציגים אותנטיים של הפריפריה, אני אחת מהם.

מכלוף מיקי זוהר: אנא אל תפריעו לשר לומר את דברו.

מכלוף מיקי זוהר: מילה אחת קצרה אני יכול לומר, שיש לנו שר שבטח לא בורח מאחריות ויודע לפתור סוגיות, אז תנו לו בבקשה לומר.

יעקב ליצמן: ברור שבכל החלטה מחפשים איפה הפריפריה, שם צריך לתקן.

יעקב ליצמן: תיקנו את הדברים, היום MRI יש בכל מקום, היום פותחים כל מיני דברים חדשים בכל הפריפריה.

יעקב ליצמן: ביום חמישי הזה אהיה עם שר האוצר בפורייה, מדובר שם על סיעוד ועל דברים נוספים.

יעקב ליצמן: אנחנו בודקים את הפריפריה כמעט פעמיים בשבוע, על כל נושא שמדברים עליו אומרים מה ההשפעה.

יעקב ליצמן: עשינו את הדברים.

יעקב ליצמן: ניר קידר יציג את המצגת ואני אדבר כמה דקות אחר-כך.

מכלוף מיקי זוהר: בבקשה.

מכלוף מיקי זוהר: יש מצגת, נא להתרשם.

<ניר קידר: תודה רבה.

<ניר קידר: אני רוצה קודם כול להודות על הדיון.

<ניר קידר: הסוגיה של אי שוויון וצמצום פערים היא סוגיה משמעותית מאוד למשרד הבריאות.

<ניר קידר: היא נמצאת גם כיעד אסטרטגי של משרד הבריאות.

<ניר קידר: אנחנו רואים את הפערים בהרבה מאוד תחומים, גם בתוחלת חיים, גם בתמותת תינוקות, גם בתשתיות, גם אפילו בפעילות של קידום בריאות, כמה אנשים מודעים ויש להם פנאי לעשות את הדברים.

<ניר קידר: בכל שנה מפרסמים את הנתונים בספר מיוחד שיש בנושא הזה.

<ניר קידר: בחודש הבא נפרסם נתונים מעודכנים.

<ניר קידר: אנחנו מאמינים מאוד בשקיפות, להציג את הנתונים האלה כדי שנוכל לדבר על הדברים האלה ונוכל לראות איך אנחנו באים לפתור אותם.

<ניר קידר: נציג פה הרבה דברים שעשינו ואנחנו עושים.

<ניר קידר: יש עוד הרבה מה לעשות בנושא הזה, אנחנו מודעים לזה ואנחנו כל הזמן פועלים.

<ניר קידר: אם נסתכל מה משפיע על מצב הבריאות, מערכת הבריאות כן משפיעה על מצב הבריאות אבל יש עוד הרבה מאוד גורמים אחרים שמשפיעים על מצב הבריאות.

<ניר קידר: לדוגמה ניקח שני ישובים דומים בגאוגרפיה שלהם, את אור עקיבא וקיסריה.

<ניר קידר: גם ביניהם, שיש להם אותה גישה לשירותי בריאות מבחינה פיזית, רואים פערים משמעותיים מאוד בתוחלת החיים.

<ניר קידר: מצב הבריאות שלנו מושפע מעוד הרבה גורמים אחרים של הכנסה, של השכלה, של תעסוקה, יש עוד הרבה מאוד גורמים אחרים שמשפיעים.

<ניר קידר: מחקרים מראים שרוב ההשפעה על מערכת הבריאות היא לא בתוך המערכת, אבל מבחינתנו לא משנה מאיפה נגרמים הפערים, המחויבות שלנו בתור משרד בריאות לדאוג לצמצום הפערים.

<ניר קידר: אנחנו רואים את עצמנו כמערכת שמצמצמת את הפערים שנגרמים לרוב ממקומות אחרים.

אוסאמה סעדי: מה זה 50%?

<ניר קידר: כשמסתכלים על הגורמים שמשפיעים על בריאות, 50% מהגורמים שמשפיעים על בריאות הם בכלל מחוץ לתחום של מערכת הבריאות, מהתחומים שציינתי.

<ניר קידר: מערכת הבריאות צריכה גם לצמצם פערים שנגרמים במקומות אחרים.

<ניר קידר: העובדה שזה נגרם במקומות אחרים – עדיין המחויבות של מערכת הבריאות לצמצם אותם.

<ניר קידר: כאשר אנחנו מסתכלים על מערכת הבריאות בישראל בהשוואה בין-לאומית – אגב, זה פרסום חדש של מכון ואן ליר שבדק את הצדק החברתי במערכות חברתיות, הוא פרסם את זה לפני כמה חודשים – אפשר לראות שמערכת הבריאות מבחינת הצדק, לעומת מערכות חברתיות אחרות, הצדק שם הרבה יותר גבוה, הוא הכי גבוה במדינת ישראל.

<ניר קידר: בפער שלו לעומת מדינות האיחוד האירופאי הוא גם הפער הגבוה ביותר.

<ניר קידר: אנחנו במקום שלישי, על-פי הדירוג שנעשה במכון ואן ליר, מבחינת הצדק של מערכת הבריאות ביחס לתושבים שלה, ועדיין יש עוד הרבה מאוד מה לעשות בנושא הזה.

<ניר קידר: אגיד קצת מה אנחנו עושים בנושא.

<ניר קידר: אנחנו פועלים בהרבה מאוד זירות.

<ניר קידר: קודם כול, לצערי, אנחנו המשרד היחיד שיש בו יחידה שעוסקת בצמצום פערים בבריאות.

<ניר קידר: אין עוד אף משרד חברתי אחר שיש בו אנשים שבאים בבוקר לעבודה כדי לפעול לצמצום פערים.

מכלוף מיקי זוהר: כמה זמן היחידה הזאת קיימת?

<שלומית אבני-וקנין: מסוף 2009.

<ניר קידר: 5-6 שנים.

מכלוף מיקי זוהר: מתחילת כהונתו הקודמת של השר ליצמן.

<ניר קידר: נכון, בתקופתו הראשונה כשר הבריאות.

אוסאמה סעדי: מה ההשפעה מאז?

<ניר קידר: כבר אגיע לזה.

<ניר קידר: מאז בכל שנה אנחנו גם מוציאים את החוברות ואת כל הנתונים ועורכים כנסים בנושא הזה.

<ניר קידר: אנחנו פועלים בהרבה מאוד זירות.

<ניר קידר: קודם כול אני רוצה להגיד, זה לא רק משרד הבריאות.

<ניר קידר: קופות-החולים משקיעות מאמצים רבים בצמצום פערים בבריאות.

<ניר קידר: לכל קופות-החולים יש אחראים בתוך קופת-החולים על צמצום פערים.

מכלוף מיקי זוהר: אני עוצר אותך פה.

מכלוף מיקי זוהר: נאמר דבר חשוב, קופות-החולים חייבות להיות חלק משמעותי בעניין הזה.

מכלוף מיקי זוהר: אנחנו יודעים שבחוק ההסדרים רוצים להגדיל את תקציב ה"קאפ" של קופות-החולים.

יעקב ליצמן: עם כל הכבוד, לעשות "קאפ" לוקח כמה חודשים.

יעקב ליצמן: זה לא עניין שבאים ומביאים איזו הצעה ל"קאפ", מי בעד ומי נגד.

יעקב ליצמן: זה דורש עבודת צוות.

יעקב ליצמן: לא אסכים לשנות את ה"קאפ" עכשיו ברגע האחרון באף מקום.

יעקב ליצמן: זה לא יכול להיות.

יעקב ליצמן: זה מחייב דיון מעמיק.

יעקב ליצמן: אני מבקש, רבותי, אל תיכנסו לזה.

יעקב ליצמן: דע דבר אחד, ה"קאפ" מאוזן.

יעקב ליצמן: אם אוריד לקופות-חולים אפריע לבתי-חולים, ולהיפך.

מכלוף מיקי זוהר: רוצים להעלות לקופות-החולים את ה"קאפ".

אוסאמה סעדי: זה מצריך דיון מעמיק של הוועדה.

יעקב ליצמן: קח בחשבון שבדקנו את הדבר הזה.

יעקב ליצמן: אני גם מודע לכך שעושים כאן דיונים עם חברי כנסת שמבקשים שיתערבו.

מכלוף מיקי זוהר: גם עם רכז הקואליציה בוועדת הכספים.

יעקב ליצמן: לא אתן להתערב בזה.

יעקב ליצמן: אני אומר לך, לא אתן.

יעקב ליצמן: לא יכול להיות שאחרי דיונים של חודשים על "קאפ", חודשים, אני לא מגזים, פתאום עכשיו יגידו לי לשנות.

יעקב ליצמן: זה משנה את כל ההרכבים.

מכלוף מיקי זוהר: רוצים להשאיר את הקיים כדי לא לפגוע בקופות-החולים.

יעקב ליצמן: מה שאנחנו נביא הוא שיהיה.

עבדאללה אבו מערוף: זה ייצא מחוק ההסדרים.

אורלי לוי אבקסיס: אני חייבת לומר משהו.

אורלי לוי אבקסיס: עם כל ההגנה על קופות-החולים, בתור מישהי שחיה בפריפריה וצורכת את השירותים האלו בפריפריה, חלק גדול מאוד מן השירותים בכלל לא מפותחים בפריפריה.

אורלי לוי אבקסיס: אם אומרים לתושב בית-שאן, לתושב המועצה האזורית עמק המעיינות שכדי לקבל טיפול לילד, טיפול פרה-רפואי, הוא צריך לנסוע לנצרת עלית – משהו פה הזוי ולא מתאים.

יעקב ליצמן: על זה לא דיברתי.

יעקב ליצמן: דיברתי רק על ה"קאפ".

יעקב ליצמן: רבותי, ב"קאפ" לא יהיה שינוי.

אורלי לוי אבקסיס: נאמר פה בסקירה מה קופות-החולים עושות כדי לקבל.

יעקב ליצמן: לא התייחסתי לזה.

יעקב ליצמן: התייחסתי לדברים שאמר היושב-ראש לגבי פתיחת ה"קאפ".

יעקב ליצמן: אמרתי שלא יהיה שינוי ב"קאפ".

מכלוף מיקי זוהר: אני שמח לשמוע, אדוני.

<ניר קידר: אנחנו מאמינים בפעילות שנוגעת בכל הממדים שקשורים לאי שוויון.

<ניר קידר: יש לנו פעילות – ועוד מעט ארחיב על הדברים – גם בסוגיה של נגישות כלכלית, גם בסוגיה של הנגשה תרבותית ולשונית, זה גם סוגיה שצריך להתייחס אליה, גם בסוגיה של לראות מה קורה עם כוח אדם ומיטות אשפוז, גם איך אנחנו עושים רגולציה ודואגים שקופות-החולים ובתי-החולים יתנו את השירותים ואיך אנחנו מתמרצים אותם לעשות את זה, וגם סביב כל סוגיית ניטור המידע והפצה שלו ושקיפות מלאה בנושא הזה.

<ניר קידר: כשאנחנו מסתכלים על הפעולות שעשינו בשנים האחרונות, יש כאן דוגמה, כל הדברים פה בוצעו.

<ניר קידר: בשורה התחתונה אלה דברים שעדיין נמצאים בתהליך.

<ניר קידר: הפעילות של פתיחת מוקדי רפואה דחופה בפריפריה, שלכל אחד בפריפריה תהיה נגישות למוקדים, שלא יצטרכו ללכת לחדרי המיון, היא פעילות משמעותית מאוד.

<ניר קידר: התמרוץ של רופאים לעבוד בפריפריה – זה לא רק המענקים.

<ניר קידר: השכר של רופאים שעובדים בפריפריה גבוה משמעותית מן השכר של רופאים שעובדים במרכז וגם זה הוסכם ביחד עם ההסתדרות הרפואית בהסכם השכר האחרון.

<ניר קידר: על פתיחת מכשירי MRI דיברנו.

<ניר קידר: טיפולי שיניים לילדים – היום יותר מ-2 מיליון ילדים זכאים לטיפולי שיניים בסל.

אחמד טיבי: - - -

יעקב ליצמן: אני לא אשם.

יעקב ליצמן: יש כאן הסתעפויות.

יעקב ליצמן: לא כאן אני יושב ולא כאן אני יושב.

אחמד טיבי: אנחנו יודעים שמה שקורה בבית-שאן ובטייבה זה בגללנו ולא בגללך.

<ניר קידר: כשאנחנו מסתכלים על ההסכם האחרון, תוספת המיטות ותוספת התקנים, כאשר משרד הבריאות חילק את תוספת המיטות של 2011 הוא נתן עדיפות לפריפריה.

<ניר קידר: הפריפריה קיבלה מעבר לחלקה באוכלוסייה ועוד מעט נגיד קצת על התוצאות.

<ניר קידר: בתחום הנגישות בהקשר התרבותי – הוצאנו חוזר בנושא הזה.

<ניר קידר: אנחנו גם מכשירים מדריכים כדי שאנשים יוכלו לקבל את השירות מותאם לתרבות שלהם.

<ניר קידר: הקמנו מוקד תרגום טלפוני, שכל אחד בכל בית-חולים יוכל לקבל את הטיפול בשפה שלו.

אורלי לוי אבקסיס: איזה יופי שהכותרת השנייה שלכם היא "תמרוץ רופאים לעבודה בפריפריה".

יעקב ליצמן: לא שמת לב למה שהוא אמר לך.

יעקב ליצמן: הוא דיבר על תמרוץ.

יעקב ליצמן: הוא לא דיבר על מה שאמרתי קודם.

<ניר קידר: ניתנה תוספת משמעותית בשכר, מעבר למענקים, לרופאים.

<ניר קידר: רופא בפריפריה מרוויח היום בבית-חולים הרבה יותר מרופא במרכז, וזה בהסכם השכר האחרון עם הממשלה ביחד עם ההסתדרות הרפואית.

יעקב ליצמן: יש תמרוץ ויש מענק.

<ניר קידר: פעילות נוספת שהייתה בשנים האחרונות היא גם ההקמה של בית-הספר לרפואה בצפת.

<ניר קידר: היו גם פרויקטים מיוחדים להכשיר אחיות מן המגזר הבדואי בדרום.

<ניר קידר: השקענו מ-2011 ועד היום יותר ממיליארד שקלים בפיתוח בתי-החולים בפריפריה, יותר ממה שהמדינה השקיעה בבתי-החולים במרכז.

<ניר קידר: סביב השתתפויות עצמיות נעשו מהלכים, כולל ביטול ההשתתפויות העצמיות בטיפת חלב.

<ניר קידר: בשנה האחרונה הפחתנו גם את ההשתתפויות העצמיות בתרופות לקשישים.

<ניר קידר: אנחנו שמים לב לא רק לפריפריה הגאוגרפית אלא גם לפריפריה החברתית.

<ניר קידר: בכל מבחני התמיכה של משרד הבריאות בשנה האחרונה אנחנו נותנים תוספת לאג"סים (אזור גאוגרפי סטטיסטי), שבא להבחין בתוך ישוב, גם בתל-אביב יש שכונות חזקות ושכונות חלשות.

<ניר קידר: אנחנו אומרים: בתוך היישובים בשכונות חלשות, קופת-חולים שתעשה שם יותר פעילות תקבל יותר כסף, עדיפוּת בשכונות האלה, גם אם זה בישובים חזקים.

יעקב ליצמן: יש גם בתי-חולים במרכז שהם פריפריה, גם זה יכול להיות.

יעקב ליצמן: גם אנחנו צריכים לתת את הדעת לזה, ואנחנו עושים את זה.

<ניר קידר: במבחני התמיכה אנחנו מקבלים שורה-שורה מה קופת-החולים עשתה, בודקים את ההוצאה ולפי זה נותנים.

<ניר קידר: זה ממש דיווח אחד לאחד בנושאים האלה.

<מוטי חי: מפרסמים את זה?

<ניר קידר: לא פרסמנו את זה.

<ניר קידר: יכול להיות שבאחת החוברות הבאות אפשר לפרסם.

<ניר קידר: אין שום סיבה לא לפרסם את הנתון הזה.

יעקב ליצמן: אגב, משרד הבריאות הוא בין המשרדים הבודדים שמפרסמים מדדים לאורך כל השנה, גם על מחלות, גם על בתי-חולים, גם על זיהומים.

יעקב ליצמן: זה מביא תחרות מצוינת בין בתי-החולים, ממש טוב, הם רוצים להשתפר.

יעקב ליצמן: זה גם פגיות וגם חדרי מיון.

אורלי לוי אבקסיס: בפגיות זה מודל הכוכבים, תמרוץ של אלה ששמים את הכסף, נכון.

יעקב ליצמן: עשינו את זה, ויש הפתעות גם בדירוג.

אורלי לוי אבקסיס: אני יודעת, פורייה שהיה בתחתית מככב שם.

יעקב ליצמן: לא אמרתי, זה לא תפקידי.

אורלי לוי אבקסיס: אני מייצגת את הצפון אז מותר לי.

<ניר קידר: בנוסף, סוגיה שגם נדונה בעבר, אנחנו נותנים תמריץ לקופות-החולים להשקיע בפריפריה.

<ניר קידר: אנחנו עכשיו יושבים ביחד עם משרד האוצר לראות איך להפוך את זה באמת לתמריץ יותר אפקטיבי.

<ניר קידר: בנוסף, יש פעולות שנעשו בתחום בתי-החולים: יש הסכמה על פתיחת מרכזי שיקומי בכרמיאל; השר הזכיר שביום חמישי הם יהיו בפורייה לגבי תחום השיקום; ועושים עוד הרבה מאוד פעולות בנושא הזה.

<ניר קידר: יש פה רשימה.

<ניר קידר: אנחנו עושים הרבה ויש עוד מה לעשות.

<ניר קידר: כשאנחנו מסתכלים על המדדים, מה קרה לפערים במיטות אשפוז בין מרכז לפריפריה בשנים האחרונות, עדיין קיימים פערים, שהצטמצמו.

<ניר קידר: כשאנחנו בודקים מה קרה לשיעור הרופאים במרכז לעומת הפריפריה, בשנים האחרונות הפערים הצטמצמו אך עדיין יש פערים משמעותיים שצריכים להיסגר.

<ניר קידר: עכשיו עשינו עבודה גדולה מאוד, בדקנו רופאי משפחה ל-1,000 נפש בכל האזורים בארץ, לא רק רשומים אלא שבאמת עובדים.

<ניר קידר: ראינו שיש בפריפריה אפילו יותר מאשר במרכז בשיעור ל-1,000 נפש.

<ניר קידר: ואז בדקנו האם הם מומחים, כי פעמים רבות חצי מן הרופאים שעובדים ברפואת משפחה הם לא מומחים ברפואת משפחה.

<ניר קידר: אמרנו: טוב, אולי גם בפריפריה יש שיעור גדול יותר של לא מומחים.

<ניר קידר: גם פה ראינו שאין אפליה לרעה.

<ניר קידר: כל הנתונים האלה מפורסמים באתר של המשרד.

אורלי לוי אבקסיס: תחזור על זה שוב.

אורלי לוי אבקסיס: הנתון הזה לא מתיישב עם הנתונים של ההסתדרות הרפואית ושל אחרים.

<ניר קידר: דיברתי על כך ששיעור רופאי המשפחה ל-1,000 נפש בפריפריה בדרום גבוה מאשר בתל-אביב.

אורלי לוי אבקסיס: מה קורה בצפון?

<ניר קידר: עוד מעט אפתח את הנתונים.

אורלי לוי אבקסיס: זה פשוט לא עומד בשורה אחת עם הכותרת.

<יוהן אטלן: סופרים חלקי משרות כתקנים מלאים ואז סופרים אותו רופא פעמיים, גם בבית-חולים וגם בקהילה.

יעקב ליצמן: אבל שמת לב שגם בתל-אביב יש חלקי משרות.

אוסאמה סעדי: אתה יכול להגיד לנו, בעניין פתיחת מוקדי רפואה דחופה בפריפריה והוספת מכשירים, איפה נפתחו?

אוסאמה סעדי: כמה?

<יואב זנאתי: בקריית שמונה סגרו חדר מיון קדמי.

<יואב זנאתי: איפה פתחו חדשים?

אוסאמה סעדי: איפה פתחתם?

יעקב ליצמן: יש עכשיו מכרז.

יעקב ליצמן: לא סגרו כלום.

יעקב ליצמן: מה שהיה פעם, קודם כול אשם שם ראש העירייה.

יעקב ליצמן: לא משנה כרגע, אני לא נכנס.

יעקב ליצמן: הוא פתח כרגע מכרז חדש.

יעקב ליצמן: בואו נראה מה ייצא.

אוסאמה סעדי: אבל פרט לקריית שמונה, איפה נפתח?

אוסאמה סעדי: תן לנו מיפוי.

יעקב ליצמן: לפני שאתה תוקף אותי, אין לי בעיה שתתקוף אותי אבל קודם כול תבדוק את העובדות.

מכלוף מיקי זוהר: השר הסביר לך שיש מכרז וראש העירייה צריך לבצע את המכרז.

<שיר טל: בעיר לא מחכים למכרז.

יעקב ליצמן: אי אפשר לפעול ללא מכרז במדינה, לא יעזור לכם.

מכלוף מיקי זוהר: חברים, אני מבקש שקט.

מכלוף מיקי זוהר: למדינת ישראל יש דרכי עבודה ונהלי עבודה, אנחנו מחויבים אליהם.

מכלוף מיקי זוהר: כפי שאנחנו רוצים לכבד את ערכי בית-המשפט, רוצים לכבד את ערכי החוק.

מכלוף מיקי זוהר: החוק מחייב אותנו לדרך מסוימת.

מכלוף מיקי זוהר: אני מבין את הסוגיה ואנחנו פה בשביל לעורר את הדיון הזה אבל בואו תהיו קשובים, לא להיות אטומים.

מכלוף מיקי זוהר: בואו נהיה קשובים לשני הצדדים כדי שבסופו של דבר גם נביא הישגים.

מכלוף מיקי זוהר: הדיון בוועדה אמור להביא הישגים לפריפריה.

מכלוף מיקי זוהר: הישגים משיגים בשיח, לא חלילה בהתלהמות.

<ניר קידר: הבאנו לפה צוות מקצועי מן המשרד שעל שאלות ספציפיות ינסה גם תוך כדי הדיון לענות לכם תשובות, ומה שלא נדע כעת נשלים ביום-יומיים הקרובים.

<ניר קידר: אנחנו לא מתחמקים פה משום דבר.

מכלוף מיקי זוהר: אגב, אני רוצה להודות לשר על ההתייחסות הרצינית לדיון הזה.

מכלוף מיקי זוהר: זה באמת דבר מבורך.

<ניר קידר: יש התייחסות גם בחומרי הרקע לוועדות של משרד הבריאות לגבי הצפון והדרום ואני רוצה להתייחס לזה.

<ניר קידר: לגבי הוועדה של הצפון הוגש דוח לשר לפני חודש.

<ניר קידר: הדוח הזה לא תוקצב עדיין בתקציב 2017-2018.

<ניר קידר: אנחנו בוחנים ביחד עם משרד האוצר לראות אילו מקורות אפשר להקצות.

<ניר קידר: יש הרבה דברים בדוח הזה שאנחנו יכולים לעשות גם בלי הקצאה כספית.

<ניר קידר: בינתיים אנחנו מתחילים לעשות את מה שאפשר בדבר הזה.

<ניר קידר: אנחנו בדיונים עם משרד האוצר על הדוח.

<ניר קידר: לגבי הדרום, דוח שפורסם לפני כבר יותר משנה, אני יכול להגיד כבר שיש לי פה סטטוס על אילו מוקדי לילה כבר בתהליכים של מכרזים ואילו נפתחו.

<ניר קידר: אם תהיה שאלה אחרי כן אני יכול לתת את כל המידע, וגם נתנו לוועדה את הדברים האלה מראש, גם לגבי טיפות חלב.

<ניר קידר: לגבי בית-החולים בדרום, החלטת ממשלה לגבי בית-חולים בבאר-שבע, הקול הקורא נמצא בהכנה בנושא הזה לקראת ועדת מכרזים.

<ניר קידר: זה יהיה בית-חולים ציבורי.

יעקב ליצמן: אל תשכחו שייפתח בקרוב בית-חולים באשדוד, בעוד חצי שנה.

<ניר קידר: ובית-החולים בבאר-שבע הוא בנוסף על בית-החולים באשדוד.

<ניר קידר: העברנו את החומרים מראש ואם יש עוד שאלות נשמח לענות עליהן.

<ניר קידר: אנחנו מחויבים מאוד לנושא של צמצום פערים.

<ניר קידר: אנחנו עושים הרבה, ויש עוד הרבה מאוד מה לעשות בנושא הזה.

<ניר קידר: אנחנו מודים לוועדה וגם על ההתייחסויות שיהיו בנושא.

<קריאה: אם הכול כל-כך טוב אז למה כל-כך רע?

מכלוף מיקי זוהר: אני רוצה לקבוע, ברשותכם, סדרי דיון.

מכלוף מיקי זוהר: קראנו לציבור להגיע לוועדה, לכן אנחנו ניתן לציבור את האפשרות לומר את דברו.

מכלוף מיקי זוהר: זה אומר שידברו חבר כנסת ואחריו נציג ציבור שהגיע לוועדה, כדי שיוכלו להשמיע את דבריהם.

מכלוף מיקי זוהר: נתחיל עם בקשה אישית של חבר רשמי בוועדה מן הרשימה המשותפת, אנא ממך, ביקשת לדבר ראשון אז בבקשה.

אחמד טיבי: תודה.

אחמד טיבי: אני חייב לצאת לפגישה עם המנכ"ל.

אחמד טיבי: אני מודה לך ולחברים.

אחמד טיבי: ראשית, אני רוצה להודות לשר ליצמן.

אחמד טיבי: הוא מתמיד בהשתתפות בישיבות הוועדות, הוא מקשיב להערות, גם לביקורת.

אחמד טיבי: משרד הבריאות הוא אחד המשרדים שיש בו ממשק ארוך עם פריפריה, לרבות עם היישובים הערבים בחברה הערבית.

אחמד טיבי: הצרכים הרפואיים בריאותיים של החברה הערבית ידועים למשרד.

אחמד טיבי: אנחנו גם מקיימים פגישות עבודה עם שר הבריאות, המנכ"ל והצוות שלו, גם במשרד וגם כאן, באופן תדיר ביותר וממושך.

אחמד טיבי: הפעילות האחרונה שלנו בנושא זה, ואנחנו מדברים על שירותי רפואה, רופאים בפריפריה, היא בנושא ביטול הקורס שהיה בשילוב.

אחמד טיבי: רופאים שנבחנים בחינת רישוי רשאים לגשת לקורס שמעניק להם 10 נקודות בונוס אם הם מצליחים.

אחמד טיבי: משרד הבריאות סגר את הקורס בשל משהו לא תקין שהיה שם.

אחמד טיבי: משרד הבריאות מחויב למצוא חלופה.

אחמד טיבי: אוסאמה סעדי ואני נפגשנו עם שר הבריאות ועם ראשי המשרד וביחד עם חברנו עבדאללה אבו מערוף פנינו לוועדת העבודה, הרווחה והבריאות ולשר בנושא.

אחמד טיבי: השר הנחה ומצאנו פתרון לרוב הבוגרים בבית-חולים השרון ובבית-חולים קפלן.

אחמד טיבי: אבל עדיין נשארו אנשים ללא פתרון, אדוני השר.

אחמד טיבי: על כן נשאלת השאלה האם אפשר לקיים קורס נוסף כדי לא לקפח את האנשים שחשבו שהזכות הזאת ניתנת להם.

אחמד טיבי: הם נרשמו והם לא אשמים בהחלטה של הרגולטור לסגור קורס כזה.

אחמד טיבי: יש הרבה בתי-חולים בארץ, חלקם ממשלתיים.

יעקב ליצמן: שוחחת איתי על בית-חולים מסוים, שנחפש פתרון שם, ואנחנו מחפשים את הפתרון.

יעקב ליצמן: בסך הכול שוחחנו לפני כמה ימים.

אחמד טיבי: פניתי לשר וביקשתי ממנו.

אחמד טיבי: דיברתי עם מנכ"ל קופת-חולים כללית, אלי דפס, וגם ביקשתי מן השר ללחוץ.

אחמד טיבי: היום קיבלנו תשובה שביום ראשון יש שם ישיבה והם יכריעו.

אחמד טיבי: נדרש ממך, אדוני השר, עוד קצת שכנוע.

מכלוף מיקי זוהר: אני מתרשם מן השר שכאשר הוא רוצה לשכנע הוא יודע, השר מאוד משכנע.

אחמד טיבי: הנקודה השנייה, יושב כאן באכר עואודה מאגודת הגליל, שהיא עמותה מובילה כנגד כל הסיכויים בנושא חינוך לבריאות ופרויקטים, גם מחקר.

אחמד טיבי: יש שני גופים מחקריים כאלה, מכוני מחקר בקרב הציבור הערבי, אחד בגליל, אגודת הגליל, ואחד במשולש.

אחמד טיבי: אני חושב שהם ראויים לכל תמיכה וסיוע כי הם עושים עבודה מצוינת.

אחמד טיבי: אנחנו נעזור להם באמצעות תקציבים שעברו בוועדת הכספים אבל הם תקועים במשרד המדע.

אחמד טיבי: אני מקווה שהם ישתחררו בקרוב.

אחמד טיבי: הנושא השלישי הוא הצורך, אדוני השר, אפרופו פריפריה וערבים, לתקצוב מסע פרסום והסברה בנושא מחלות כמו סוכרת, מחלות גנטיות, נישואי קרובים, אוכל בריא וכדומה.

אחמד טיבי: אני מוכן להירתם.

אחמד טיבי: אני רוצה להירתם ביחד עם משרד הבריאות בנושא הזה כי לפי מחקר שעשו- - -

מכלוף מיקי זוהר: אתה אומר: "מקדולנדס" אאוט.

אחמד טיבי: לא אמרתי, הבת שלי במקרה באה לבקר אותי והיא נמצאת כאן בוועדה אז אני לא יכול להסתכן באמירה כזאת, אבל השר יותר אמיץ.

אחמד טיבי: הבת שלי היא סטודנטית בהנדסת חשמל מחשבים.

אחמד טיבי: סוף-סוף מישהי חכמה שלא לומדת רפואה.

אחמד טיבי: ..

אחמד טיבי: תודה, אדוני.

מכלוף מיקי זוהר: יישר כוח, אדוני.

מכלוף מיקי זוהר: תיכף השר יתייחס לזה.

מכלוף מיקי זוהר: אתה מעדיף בטח להתייחס בסוף לכול.

מכלוף מיקי זוהר: אנחנו מברכים את בתו של חבר הכנסת טיבי בבואך לוועדה.

מכלוף מיקי זוהר: זו ועדה חשובה.

מכלוף מיקי זוהר: אדוני השר, אני רוצה שתשמע עכשיו את מירית הגלבוע סופר, אישה שהיא נשאית גן מסוים שגורם ל-70% תחלואה.

אחמד טיבי: סליחה שאני מפסיק אותך.

אחמד טיבי: קיבלתי פתק שקשור בדברים שאמרתי והייתי צריך להגיד את זה.

אחמד טיבי: במכללה הטכנולוגית בבאר-שבע יש קורס שדיברתי עליו לעולים חדשים, הכנה לבחינות.

אחמד טיבי: נדמה לי שאפשר לשלב קצת ערבים בקורס הזה, לא יקרה כלום, אדוני, אם יוסיפו לשם 20-30 ערבים.

יעקב ליצמן: גם על זה דיברנו.

אחמד טיבי: תודה רבה.

מכלוף מיקי זוהר: מירית הגלבוע סופר היא בעלת סיכוי של 70% לחלות בסרטן השד מאחר ומי שנושא את הגן הזה נמצא בסיכון גבוה יותר.

מכלוף מיקי זוהר: היא תספר בקצרה על מה שהיא צריכה לעבור כדי להציל את חייה מאחר והיא תושבת הפריפריה.

מכלוף מיקי זוהר: בבקשה.

<מירית הגלבוע סופר: אני נושא את הגן BRCA לסרטן השד והשחלה.

<מירית הגלבוע סופר: אמא שלי הייתה חולה בסרטן וגם סבתא שלי, שתיהן נפטרו מן המחלה.

<מירית הגלבוע סופר: לשבת בפני הוועדה הרפואית שמספרת לי שאני נושאת את הגן ומייד מציעה לי להוציא כל מיני אברים מן הגוף זו חוויה קשה מאוד, ואז אם אני לא רוצה לכרות את האברים המסוימים שמציעים לי אז אומרים לי: יש לך המון סיכוי לחלות בסרטן, תעשי מעקב.

<מירית הגלבוע סופר: זה כולל כ-12 בדיקות בשנה, בכל שנה, בכל החיים.

<מירית הגלבוע סופר: קשה לי מאוד להתמיד בדברים כאלה, ולא רק לי.

<מירית הגלבוע סופר: גם לאדם הכי לחוץ, שזה לא אני, יהיה קשה מאוד להתמיד בזה כשמדובר על פקסים, תיאומים, ריצות למיליון בדיקות שנה אחרי שנה בצורה מסודרת.

<מירית הגלבוע סופר: יש אישה מיוחדת מאוד, פנינה מור, שיושבת לידי, שהקימה מרפאה ייחודית מאוד בתוך בית-חולים שערי צדק, שרחוק מאוד מן הבית שלי.

<מירית הגלבוע סופר: אני גרה בקיבוץ בית קשת.

<מירית הגלבוע סופר: אני בוחרת לקחת פעמיים בשנה יום חופש על חשבוני, דלק על חשבוני, אין לי שירות כזה ליד הבית, ולנסוע למרפאה הזאת כי ביום הזה אני יכולה לרכז את כל הבדיקות שאני צריכה לעשות פעם בחצי שנה ויש רופא אחד שעוקב אחרי בצורה מסודרת והכול מרוכז שם.

<מירית הגלבוע סופר: אבל קופת-החולים לא מאשרת לי חלק מן הבדיקות.

<מירית הגלבוע סופר: אז פרט לכך שאני לוקחת יומיים חופש בשנה ונוסעת את הנסיעה הארוכה- - -

מכלוף מיקי זוהר: לאיזו קופת-חולים את שייכת?

<מירית הגלבוע סופר: לקופת-חולים כללית.

אורלי לוי אבקסיס: הם לא אמרו שאת צריכה לעשות את הבדיקות האלו?

אורלי לוי אבקסיס: אז למה הם לא רוצים לממן אותן?

עבד אל חכים חאג' יחיא: זה צריך להיות בסל הבריאות.

<מירית הגלבוע סופר: אני בסך הכול רוצה להתאמץ להתמיד בדבר הזה אז אני עושה את זה אבל פרט לכך אני צריכה לעשות עוד בדיקות לחוד כי לא את הכול מממנים לי שם, למרות שהם כן מאפשרים לי לעשות את הכול ביום אחד.

<מירית הגלבוע סופר: אז ממוגרפיה לא שם ו-MRI לא שם.

<מירית הגלבוע סופר: לאט-לאט הם גם מאשרים פחות, לא יותר, זאת אומרת אולי בכלל לא יאשרו לי לבוא לשם.

<מירית הגלבוע סופר: בקיצור, לא רק שאין לי מרפאה כזאת ליד הבית, גם את מה שאני רוצה לא מאשרים לי.

<מירית הגלבוע סופר: כתבתי מכתבים, פניתי לפניות הציבור, התקשרתי, דיברתי, התחננתי – לא נותנים לי.

<מירית הגלבוע סופר: הלכתי לעשות MRI בפורייה.

יעקב ליצמן: לאדם אחד לא פנית.

יעקב ליצמן: בואי נעשה את זה בקלות.

יעקב ליצמן: למה להטריח את כל הוועדה?

יעקב ליצמן: תפני אליי ואסדיר את זה.

אורלי לוי אבקסיס: זה מעיד על משהו רוחבי.

<מירית הגלבוע סופר: אפנה אליך ואסדיר את זה, אבל יש רבים כמוני.

יעקב ליצמן: גברתי, אסביר.

יעקב ליצמן: אני לא חושב שהוועדה כאן מיועדת להביא מקרים פרטניים.

יעקב ליצמן: תנו לי להסביר כלל וזה יענה על הכול.

יעקב ליצמן: ראשית, אני לא מתערב בסל.

יעקב ליצמן: אסור לי להתערב בסל.

יעקב ליצמן: אני לא נותן להם עצות אילו דברים להכניס לסל ואילו דברים לא להכניס לסל.

יעקב ליצמן: אסור לי, אני לא רוצה לשמוע, כל מי שפונה אליי אני מעביר את פנייתו לאנשים המתאימים.

אורלי לוי אבקסיס: יש לה- - -

יעקב ליצמן: אני לא מתערב בסל.

יעקב ליצמן: אם פונים אליי, יש את ד"ר אסנת לוקסנבורג שמרכזת את ועדת הסל.

יעקב ליצמן: אני מעביר לה את כל הפניות שמגיעות אליי ואומר: תעשו מה שאתם רוצים.

יעקב ליצמן: אני אפילו לא מחווה דעה, לא אומר כלום.

יעקב ליצמן: זה היסוד.

יעקב ליצמן: שנית, אני חושב שיש צדק בדבריך, בהחלט כן, כי לא צריך "לטרטר" אדם ל-20 בדיקות שיימשכו כמה ימים.

יעקב ליצמן: תפני אליי.

יעקב ליצמן: בפניות הציבור זה לוקח זמן, מה שהם מסדרים ב-3 חודשים או חודשיים אני יכול לסדר מייד.

<מירית הגלבוע סופר: הם לא סידרו.

<מירית הגלבוע סופר: הם סירבו.

יעקב ליצמן: היות ואני נותן לך פתרון אז למה לדחות אותו?

יעקב ליצמן: תקשיבו לי, יש הבדל בינינו, נדמה לי שאני שנה מבוגר יותר מכם.

יעקב ליצמן: הדיון בשידור ומה שאני אומר לך כרגע אני אומר לכולם, לא מפחד להגיד את זה לכולם.

יעקב ליצמן: אני אומר: רבותי, אם יש בעיות מן הסוג הזה תפנו אליי.

יעקב ליצמן: יש לי לשכה, יש לי חבר'ה שמטפלים.

יעקב ליצמן: אומרים שאני כוחני.

יעקב ליצמן: מה זה כוחני?

יעקב ליצמן: זה מי שפעם אחת לא מצליח ומייד הולך שוב, ואם פעם שנייה לא מצליח אז יצליח בפעם השלישית.

יעקב ליצמן: פעם רביעית זה גלידה.

יעקב ליצמן: .. רבותי, אני חושב שגם לא אסתטי שיבואו לכאן לדיון פרטני על כל אדם, זה לא יפה ולא מכובד בשבילך.

יעקב ליצמן: לא בשבילי.

יעקב ליצמן: אני מציע שתפני מייד אחרי הדיון, או אם את רוצה באמצע הדיון, יש לי עוזרים, תפני אליהם, תגידי להם פרטים ואני מבטיח לך שבעזרת השם תוך שבוע תהיה לך תשובה.

מכלוף מיקי זוהר: אדוני השר, הבטחנו שלוועדה הזאת יהיו הישגים.

מכלוף מיקי זוהר: אם הוועדה הזאת תשיג בסופו של דבר פתרון לנשים שסובלות מן הגן הזה- - -

יעקב ליצמן: יש פתרון.

יעקב ליצמן: עליי.

מכלוף מיקי זוהר: אז עשינו דבר אחד לפחות כבר.

מכלוף מיקי זוהר: גברת פנינה מור.

<פנינה מור: אני רוצה להדגיש, אולי לדייק.

<פנינה מור: זה לא בעיה רק של אדם אחד.

<פנינה מור: כל מחוז צפון מגיע לירושלים.

יעקב ליצמן: אמרתי, הדיון בשידור.

יעקב ליצמן: בכל מקום אנסה לפתור את הבעיה.

יעקב ליצמן: אני חושב שיש צדק בטענה אבל אין צדק בזה שאנחנו נשב כחברי כנסת ונדון במקרים פרטניים.

יעקב ליצמן: לי לא אכפת.

מכלוף מיקי זוהר: השר ליצמן עזר לי ברגע זה – כאשר הקמתי את הוועדה והכנסת הייתה צריכה לאשר את זה עלו חברי האופוזיציה להגיד למה לא צריך להקים את הוועדה.

מכלוף מיקי זוהר: השר ליצמן עוזר לי להצדיק את הוועדה.

מכלוף מיקי זוהר: תודה רבה לאדוני השר.

יעקב ליצמן: אם את רוצה, גשי הרגע לעוזר שלי ותני לו פרטים.

מכלוף מיקי זוהר: בשמחה.

מכלוף מיקי זוהר: תודה רבה, השר ליצמן.

מכלוף מיקי זוהר: אני רוצה לעבור לחברת הכנסת אורלי לוי אבקסיס.

אורלי לוי אבקסיס: תודה רבה לך, חבר הכנסת מיקי מכלוף זוהר.

אורלי לוי אבקסיס: כאשר הקמת את הוועדה הייתי בין התומכים שלה, למרות שהבטחת לי שאהיה בין החברים.

מכלוף מיקי זוהר: לא יכולתי.

מכלוף מיקי זוהר: זה שאלות קואליציונית.

אורלי לוי אבקסיס: בסדר, אבל עדיין אגיע לישיבות ועדיין אציק עם השאלות.

אורלי לוי אבקסיס: ראשית, אני מברכת אותך, היושב-ראש, שהתעקשת להקים אותה, ואני מברכת את השר, שגם הגיע, ולא רק לוועדה הזו, גם לכל ועדה שמזמינה אותו, ומציג את משנתו ואת העבודה.

אורלי לוי אבקסיס: יש לי כבוד רב למה שעשיתם אבל יש לי ביקורת גדולה מאוד על מה שקורה.

אורלי לוי אבקסיס: אני יכולה להעיד שאצלי אני מרגישה את זה ברגליים.

אורלי לוי אבקסיס: יש לי 4 ילדים ובבית-שאן ביום רביעי בשעה 11:30 בצהרים כבר סוגרים את הדלתות ואם הילד לא תיאם את הביקור עם שעות הפתיחה של הסניף האופציות שלנו פשוטות מאוד.

אורלי לוי אבקסיס: מאחר ואין לנו חדר מיון קדמי אנחנו נאלצים לנסוע עם הילד שלנו, גם באמצע היום וקל וחומר כשזה קורה בלילה, לבית-חולים.

אורלי לוי אבקסיס: כשיש בבית-חולים מגפות או תורים נורא ארוכים אני חושפת אותו לדברים נוספים.

אורלי לוי אבקסיס: האבסורד לא נגמר שם, כי לפני שאני מגיעה לבית-חולים עפולה אני צריכה להגיע לביקור רופא בעפולה, וביקור רופא בעפולה מקבל את מבוטחי כל קופות-החולים ואת החיילים.

אורלי לוי אבקסיס: אני עם הילד שלי, לאחר שבטלפון הודיעו לי שאני חייבת להגיע לביקור רופא כי אחרת לא יקבלו אותי בבית-החולים, הייתי עם הילד 3 שעות ויותר באמצע הלילה בביקור רופא בעפולה כדי שהוא ייתן לי מכתב שיאפשר לי לנסוע עוד 10 דקות לבית-החולים בעפולה ולהגיע למיון.

אורלי לוי אבקסיס: הסחבת הזו היא לא רק זלזול באנשי הפריפריה אלא היא התעללות בילדים, לא פחות מכך.

אורלי לוי אבקסיס: אבל אם מדובר באוכלוסייה שאין לה רכב פרטי מה היא אמורה לעשות?

אורלי לוי אבקסיס: למה אנחנו צריכים לעבור את הצינור הזה של ביקור רופא בעפולה כאשר יש לנו את המיון בעפולה?

אורלי לוי אבקסיס: ולמה אין לנו חדר מיון קדמי כפי שהבטיחו?

אורלי לוי אבקסיס: נכון, יש את המאצ'ינג של המקום, כפי שאמר קודם חבר הכנסת אחמד טיבי, אז יכול להיות שאצלנו בבית-שאן לא מצאו את המאצ'ינג, אבל התוצאה היא אחת: אין טיפול רפואי אמיתי.

אורלי לוי אבקסיס: אלו שנאלצים לנסוע בתחבורה ציבורית אז בלילה גם אין תחבורה ציבורית.

אורלי לוי אבקסיס: לא אחת כשעברתי עם הרכב הפרטי שלי בבית-שאן ראיתי אמא עם תינוק כאשר החברים והשכנים מתגייסים כדי לתת את הטרמפ.

אורלי לוי אבקסיס: לא נעים שאמא עם תינוק צריכה לצאת לרחוב ולעמוד באמצע הכביש ולחכות לראות אם יעבור עובר אורח שיעשה לה טובה כי המדינה לא מצליחה להעמיד לה את השירות הזה הבסיסי ביותר.

אורלי לוי אבקסיס: אנחנו כתושבי הפריפריה – ואני מקבלת בלי סוף פניות – חיים בתחושה שאנחנו מפקירים את הילדים שלנו כי אנחנו חיים בפריפריה.

אורלי לוי אבקסיס: סלח לי, יש דברים מצוינים שעשה השר, ובעיני זה גם קשור לפריפריה, כי אם יש טיפולי שיניים חינם לילדים אין ספק שהפריפריה נהנית מזה.

אורלי לוי אבקסיס: גם המרכז, אבל גם הפריפריה וכל האוכלוסייה.

אורלי לוי אבקסיס: אבל כאשר קופות-החולים – ואל תמכרו לי דברים אחרים – נותנות לנו לשלם את כל ביטוחי הבריאות המשלימים והמושלמים למיניהם ובסופו של דבר לא פותחות את השירותים בפריפריה, מה שקורה, אתם במשרדים לא מצליחים להכניס אותם לסד של תמרוץ או של קנס.

אורלי לוי אבקסיס: ההסתדרות הרפואית, ארגון הרופאים בישראל, מוכיח ש-80% מן האוכלוסייה, שהפריפריה מסבסדת את המרכז.

אורלי לוי אבקסיס: אנחנו אנשי הפריפריה משלמים את הביטוחים המושלמים האלה ולא יכולים להשתמש בהם.

אורלי לוי אבקסיס: דוגמה פשוטה, כאשר הייתי צריכה טיפולים פרה-רפואיים לבן שלי אז אמרו לי בקופת-חולים מכבי: תבחרי, יש לנו מלא אופציות.

אורלי לוי אבקסיס: כל אופציה שבחרתי לא הייתה באזור שלנו.

אורלי לוי אבקסיס: כאשר אמרתי: תצביעו לי מה כן יש, אני לא רוצה להעליב את הקופה כי בעיניי מרגע שהיא נכנסה לבית-שאן, לא בגלל שהיא עשתה דברים כל-כך גדולים – קודם כול, יש שם רופאה מדהימה, רק בגללה אני לא עוזבת, גיוס אנשי צוות הם כנראה יודעים לעשות, אלא שאז קופת-חולים כללית ראתה מתחרה פוטנציאלי והתחילה לשפר את השירותים שלה.

אורלי לוי אבקסיס: אבל תקשיבו היטב, בגלל שהם התחילו לשפר את השירותים שלה אז הם הקימו גם מכון רנטגן בבית-שאן, אבל הוא שייך רק לכללית.

אורלי לוי אבקסיס: אז אם הילד שלך נפצע בבית-הספר ואת לא שייכת לכללית הם גם לא יקבלו אותו.

אורלי לוי אבקסיס: פעם היה עניין של התחשבנויות בין קופות-החולים על שירותים שהם לא יכולים לתת, או לקופה אחת אין אז עושים סוג של מאצ'ינג: אתה תיתן את זה, אנחנו נשפה אותך בזה.

אורלי לוי אבקסיס: ואז אותו ילד, שיכול להיות שהוא והחבר שלו נפצעו ביחד, אחד יקבל טיפול ראשוני ויעשו לו צילום ליד הבית והשני יצטרך להיגרר באוטובוסים לבית-החולים עם רגל שבורה.

אורלי לוי אבקסיס: זה לא התעללות בילדים?

אורלי לוי אבקסיס: למשרד הבריאות יש כלים לעשות את זה.

אורלי לוי אבקסיס: למה?

אורלי לוי אבקסיס: אתם יכולים להכריח את קופות-החולים, ושיתמחרו את זה, לתת שירות שלא קיים בקופת-חולים אחרת באותו אזור.

אורלי לוי אבקסיס: תעשו.

אורלי לוי אבקסיס: לא צריך להיות גאונים גדולים.

אורלי לוי אבקסיס: זה גם קרה בעבר.

יעקב ליצמן: אני חולק, אבל אסביר אחר-כך.

מכלוף מיקי זוהר: הדוברים צריכים לדבר בקצרה כדי שכולם יספיקו, אני רוצה לאפשר לכולם.

אורלי לוי אבקסיס: בשנה שעברה חשפתי – והעברתי את זה לערוץ 2 כי ידעתי איך מתנהלים דיונים – את הכוונה של משרד האוצר ומשרד הבריאות לבטל את מענקי הרופאים המתמחים ומקצועות במצוקה בפריפריה.

יעקב ליצמן: לא ביטלו אלא לא תקצבו.

יעקב ליצמן: לפני שנה את השגת את זה ביחד עם חבריך בוועדת הכספים.

אורלי לוי אבקסיס: השנה נעשה את זה שוב.

יעקב ליצמן: אז בואו נחכה חודש ימים עד שהתקציב יאושר.

יעקב ליצמן: אני מבטיח לך שזה יהיה בפנים.

יעקב ליצמן: למה הביקורת?

מכלוף מיקי זוהר: השר רוצה לאפשר לך הישג.

אורלי לוי אבקסיס: חבר הכנסת מיקי זוהר, אתה יכול לחלוק אתנו בהישג הזה.

אורלי לוי אבקסיס: דרך אגב חבר הכנסת גפני החמיא לך כי הוא אמר שאתה סומך עלינו שאנחנו נביא את התקציב.

יעקב ליצמן: אמרתי את זה.

אורלי לוי אבקסיס: עשינו את זה בשנה שעברה, אנחנו עושים את זה בשנה הזאת.

אורלי לוי אבקסיס: הוא אמר שלא יהיה תקציב בלי מענקי מתמחים לפריפריה כי עדיין חסרים המון.

יעקב ליצמן: הוא אמר: לא יהיה תקציב, פסיק...

אורלי לוי אבקסיס: הוא אמר לאגף התקציבים: תכניסו את זה לראש שלכם, לא יהיה ביטול של תקציבים לפריפריה.

אורלי לוי אבקסיס: כפי שתיקנו בפעם שעברה נתקן גם עכשיו.

יעקב ליצמן: אני סומך עליכם.

יעקב ליצמן: אתם יודעים שיש דברים שמביאים בכל תקציב.

אורלי לוי אבקסיס: אז משאירים לנו את העבודה, נהדר, אין בעיה.

מכלוף מיקי זוהר: רוצים להביא לכם הישגים.

מכלוף מיקי זוהר: לא רק השרים, גם חברי הכנסת רוצים להביא הישגים לציבור.

יעקב ליצמן: יש לי עוד דבר אצלכם: שיניים – 40 מיליון שקל.

אורלי לוי אבקסיס: אנחנו על זה.

אורלי לוי אבקסיס: אני מנסה להתכנס.

אורלי לוי אבקסיס: הדברים האלה לא יכולים להישאר כך למקרה שחבר כנסת יעלה על זה או לא יעלה על זה וזה מוסתר בסעיפי תקציב.

אורלי לוי אבקסיס: אני רוצה לקבל ביחס לתקציב הקרוב, אני מדברת על סעיף מספר 670206 בתקציב משרד הבריאות שנקרא "תוכנית חיזוק הצפון".

אורלי לוי אבקסיס: הסעיף היה מתוקצב בשנת 2015 ב-55 מיליון שקלים ולאחר מכן ב-46 מיליון שקלים ב-2016.

אורלי לוי אבקסיס: בתקציב 2017-2018 הוא אפס.

אורלי לוי אבקסיס: מה זה חיזוק הצפון?

אורלי לוי אבקסיס: לְמה הוא שייך ואילו תוכניות יורדות?

אורלי לוי אבקסיס: חשוב לנו לדעת כדי שנוכל לנהל את המאבק הזה.

אורלי לוי אבקסיס: אני רוצה לומר עוד דבר.

אורלי לוי אבקסיס: השר ליצמן, אני בהחלט מאמינה בכוונותיך ואני מצדיעה לכל הפעילות שעשית, בעיקר בפריפריה, אבל לא הגענו לנחלה, אנחנו רחוקים ממנה.

אורלי לוי אבקסיס: יש בידיך לעשות חלק מן הדברים גם בלי תקציבים נוספים.

אורלי לוי אבקסיס: אתה יכול לכפות על קופות-החולים לפתח שירותים בפריפריה כי ללא זה – אני לא יודעת מה תעשו, תוכלו לעצור להם תקציבים.

אורלי לוי אבקסיס: שאלה נוספת שנתבקשתי פה, יש מקצועות במצוקה ואתה יודע שאני מארגנת את יום הפג הבין-לאומי שנה אחר שנה.

אורלי לוי אבקסיס: אחת הבעיות הקשות שגילינו היא שאין רפואת פגים בקהילה.

אורלי לוי אבקסיס: השאלה האם אפשר, מאחר וזה מקצוע במצוקה ומאחר ולקופות-החולים קשה מאוד לגייס רופאים כאלה לקהילה, אבל הם הכרחיים כי אי אפשר לשקול באותו סרגל ילד שנולד רגיל לילד שנולד טרם זמנו עם כל הבעיות הנלוות, האם יש איזו תוכנית כדי לעזור לקופות-החולים לגייס רופאים כאלה לקהילה?

אורלי לוי אבקסיס: אולי תמריץ כזה או אחר.

מכלוף מיקי זוהר: תודה רבה, חברת הכנסת לוי.

מכלוף מיקי זוהר: את מוזמנת כמובן תמיד לוועדה ואשמח שתשתתפי בכל הדיונים כי זה הלב של העשייה.

אורלי לוי אבקסיס: אז למה אתם לא מוכנים לקבל אותי?

מכלוף מיקי זוהר: עוד פעם היא חוזרת על אותה טענה כלפיי כאשר אני לא זה שקובע מי חבר בוועדה.

אורלי לוי אבקסיס: תבינו מה עושים כדי לסתום פה פיות לחבר'ה מן הפריפריה, וזה לא אתה, מיקי זוהר, אתה ניסית.

יעקב ליצמן: גם אותי הוא לא מקבל...

מכלוף מיקי זוהר: אני מקבל אותך בשמחה אבל אני מעדיף שתישאר שר הבריאות כי אתה עושה עבודה מצוינת.

מכלוף מיקי זוהר: אני מבקש מן הדוברים, כי אני רוצה לאפשר לחברי הכנסת, חשוב לי מאוד שחברי הכנסת יאמרו את אשר על לבם, אבל אני מבקש מהדוברים מקרב חברי הכנסת, כי אני רוצה גם לאפשר לאזרחים, לדבר ממש בקצרה כדי שנוכל להספיק, כי גם צריך לתת לשר מספיק זמן להתייחס לפני שאנחנו נועלים את הישיבה.

מכלוף מיקי זוהר: חבר הכנסת דב חנין, בבקשה.

מכלוף מיקי זוהר: אני מזמין את הדוברים כמובן לפי סדר הנרשמים.

דב חנין: תודה, אדוני.

דב חנין: אדוני השר, אני באמת מעריך מאוד את הפעילות שלך, המחויבות שלך והעבודה שנעשית במשרד.

דב חנין: אבל כפי שנאמר כאן, המצב קשה ואנחנו רחוקים מאוד ממצב של שוויון.

דב חנין: הפריפריה נמצאת מאחור.

דב חנין: בדרום יש פער של 5 שנים בתוחלת חיים, בצפון יש פער של שנתיים.

דב חנין: עם כל ההתקדמות, יש פער בתמותת תינוקות.

דב חנין: במחוז הדרום המצב ממש קשה, במחוז הצפון, לפחות לפי הנתונים שבידיי, יש עלייה בתמותת תינוקות.

דב חנין: זה מצב מזעזע, זה לא קורה בארצות מפותחות.

דב חנין: שיעור הרופאים המועסקים במחוז הצפון ובמחוז הדרום רחוק מהשיעור של אלה שמועסקים במרכז, עם ההתקדמות שנעשית.

יעקב ליצמן: זה לא הנתון שהוא נתן.

אורלי לוי אבקסיס: ניר קידר דיבר על הקופות.

דב חנין: מבחינת נתונים אין לנו ויכוח.

דב חנין: שיעור האחיות שמועסקות במחוז הצפון ובמחוז הדרום אחר לגמרי מאשר במרכז.

<רחל בליזון: הוא חצי.

דב חנין: אני כל הזמן משווה למרכז, אבל אני רוצה להזכיר לכם שגם המספר במרכז הרבה פחות מאשר הממוצע ב-OECD.

דב חנין: אז שלא נחשוב שבתל-אביב המצב אידיאלי.

דב חנין: בתל-אביב המצב לא טוב, ובדרום ובצפון המצב עוד יותר גרוע.

דב חנין: מספר מיטות האשפוז בצפון ובדרום הרבה מתחת למרכז.

דב חנין: זאת אומרת, אתם במשרד הבריאות עושים עבודה מצוינת.

דב חנין: אני מעריך מאוד קודם כול כדוגמה שאני מכיר היטב את נושא ה-MRI, עשיתם באמת שינוי גדול, אני מאוד מעריך את זה, אבל צריך פה לעשות עבודה גדולה מאוד.

דב חנין: דיברתי עם חלק מן האנשים שנמצאים כאן מסביב לשולחן.

דב חנין: אני גם ער לכעסים ולמתחים המוצדקים שקיימים.

דב חנין: אני רוצה להגיד לכם, משרד הבריאות ואתם לא נמצאים משני צדי המתרס.

דב חנין: אנחנו ביחד צריכים ללחוץ על גורמים אחרים, שחלקם לא נמצאים בדיון הזה, שמבחינתם כל מערכת הבריאות נמצאת בעדיפות נמוכה, ובטח מערכת הבריאות בפריפריה נמצאת בעדיפות נמוכה.

דב חנין: אנחנו ניאבק ביחד על נושא מענקי המתמחים לפריפריה כי זו דוגמה של מהלך שהמדינה כבר התחייבה, גם כלפי הרופאים, גם כלפי אזרחים בפריפריה.

דב חנין: עצם העובדה שממשלת ישראל יכולה להעלות על דעתה לבטל את הדבר הזה, ואומרים לנו חברי הכנסת: תילחמו על זה, משהו פה לא מתנהל טוב.

דב חנין: הרי זו המדינה של כולנו שהתחייבה על זה והקצתה תקציבים.

מכלוף מיקי זוהר: נציגי משרד האוצר נמצאים כאן?

מכלוף מיקי זוהר: עוד מעט נרצה לשמוע אותם.

יעקב ליצמן: כשאמרת "המדינה של כולנו", הכוונה למפלגת כולנו?...

דב חנין: אני חושב שהם מבינים כנראה שמדובר ב"כולנו" אחר.

דב חנין: עוד שתי נקודות בקצרה רבה מאוד, אדוני היושב-ראש.

דב חנין: נושא הרפואה המונעת והבריאות המונעת – גם כאן

דב חנין: יש פערים גדולים בין המרכז לבין הפריפריה.

דב חנין: שוב, לא שהמצב במרכז אידיאלי.

דב חנין: אני מסתכל למשל על נושא טיפות חלב.

דב חנין: נמצאת פה נציגה שתוכל אולי להרחיב אם יהיה לנו קצת זמן, אני מקווה.

דב חנין: אני מסתכל על שירותי בריאות התלמיד.

דב חנין: יש מקום אחד, דווקא בדרום, שם מבחינה זו צעדנו צעד קדימה, העברנו את זה לידי המדינה, אבל במחוזות אחרים יש זכיינים שפועלים לפי שיטות אחרות ומערכות אחרות וזה פוגע בסופו של דבר בבריאות של ילדים ובבריאות של כולנו.

דב חנין: אני רוצה להזכיר עוד נקודה אחרונה לדיון, בריאות הנפש, נושא שאנחנו מתעסקים בו הרבה בכנסת.

דב חנין: 2 מיליארד שקלים המדינה משקיעה בתחום הזה, זה סכום כסף לא מבוטל, אבל עדיין, במיוחד בפריפריה, יש המון אנשים שממתינים בתורים בלתי אפשריים לטיפולי בריאות נפש.

דב חנין: נמצא בפנינו, אדוני השר, נייר מאוד-מאוד מעשי שהובא בפני כולנו עם פתרון מעשי.

דב חנין: הוא אומר: תקצו 40 מיליון שקל מתוך ה-2 מיליארד שקל לתת תקנים למתמחים ואז יוכלו להיכנס לעבודה 350 סטודנטים מצטיינים שסיימו תואר שני בפסיכולוגיה קלינית, ואתם יודעים איזה מסלול ארוך זה, כמה קשה להתקבל, סיימו כבר תואר שני וממתינים בתור להתמחות כאשר אין תקנים להתמחות.

דב חנין: ב-40 מיליון שקל נותנים לאנשים האלה להתמחות, נותנים ל-27,000 מטופלים פוטנציאל עם אפשרות לקבל טיפול ובכסף קטן אנחנו פותרים בעיה גדולה מאוד.

דב חנין: יש המון-המון דברים.

דב חנין: כולנו ביחד צריכים להיאבק נגד מקומות אחרים, נגד סדרי עדיפויות מקולקלים, נגד הזנחה של הבריאות והזנחה של הפריפריה.

אורלי לוי אבקסיס: גם לפני הרפורמה מצב הבריאות בפריפריה לא היה טוב.

דב חנין: בוודאי, גם זה נכון.

דב חנין: יש הרבה נושאים בהם אנחנו צריכים להיאבק ביחד, אבל יש גם כמה נושאים שבהם אתם במחשבה מדויקת ונכונה תוכלו לעשות שינוי שתהיה לו תרומה מאוד-מאוד משמעותית.

מכלוף מיקי זוהר: תודה רבה, אדוני, על הדברים החשובים.

מכלוף מיקי זוהר: חבר הכנסת זוהיר בהלול, בבקשה.

זוהיר בהלול: אדבר בקצרה.

זוהיר בהלול: עם כל המחמאות והתשבחות, אדוני השר, על משרתך, אני רוצה לשבח אותך גם על הכוח הצעיר שאתה מעסיק בלשכה שלך, וניר קידר הוא התגלמות הנעורים.

זוהיר בהלול: לא שאני מבטל את המבוגרים.

יעקב ליצמן: אני צעיר...

זוהיר בהלול: גם אני צעיר.

זוהיר בהלול: ..

זוהיר בהלול: אבל עם ניר קידר יש לי ויכוח.

זוהיר בהלול: אני לא יודע אם קראת את דוח גרוטו.

זוהיר בהלול: אגב, בחודשיים האחרונים מאז שפגשתי את גברת מרגנית אופיר גוטלר אני מזכיר את דוח גרוטו, ומי שמכיר את עברי ואת הוויותיי מבין שזה עולמי יותר מאשר מסי ורונלדו.

זוהיר בהלול: אני מזכיר אותו כי עכשיו אני ישן עם גרוטו ואני קם עם גרוטו.

זוהיר בהלול: אני יודע ששחקני הכדורגל הם לא העולם של השר.

אוסאמה סעדי: מה התפקיד של גרוטו במגרש?...

זוהיר בהלול: הממשלה מינתה אותו כדי לחבר דוח על מצב הבריאות והרפואה, ולהלן הוויכוח ביני ובינך.

זוהיר בהלול: תמותת תינוקות היא לא רק גדולה בצפון לעומת המרכז אלא שתמותת תינוקות בקרב משפחות ערביות היא 5.0 לעומת 2.9, כלומר כמעט כפול.

זוהיר בהלול: על זה כמעט ולא הצבעת.

זוהיר בהלול: תמותת תינוקות אצל הערבים היא תמותה אימתנית וטרגית.

זוהיר בהלול: לא יכול להיות שבמדינת ישראל, המובילה בלא מעט תחומים, לא נעלה על בריקדות ולא נזעזע את אמות הסיפין ולא נשאל את עצמנו פעם אחר פעם במצגות, על הקירות ואל תוך החומות, מדוע לעזאזל אנחנו לא מוצאים פתרונות לתמותה כל-כך גבוהה של תינוקות וגם לפערים כאלה.

זוהיר בהלול: ישנה כאן בחורה ששמה עדה צ'מני, שאולי אני לוקח ממך את רגעי התהילה שעוד תקטפי, אם בכלל יגיע תורך לדבר, שרוצה להציג שיש 18 מיטות בלבד לפסיכיאטריה לילדים ולמתבגרים מחדרה וצפונה עד הגבול.

<עדה צ'מני: זה גם לא מופיע ברשימה שמשרד הבריאות פרסם.

<עדה צ'מני: וכמובן אם אנחנו לא מופיעים אנחנו גם לא מתוקצבים.

זוהיר בהלול: אלוהים אדירים, איך יכול להיות שבעולם שכולו פגיעה בנפש, זה עולם הצריכה, עולם העימותים, עולם המלחמה, עם מצב התקשורת, עם הכנסת שגם היא פוגענית לעתים, אנחנו לא מאפשרים לפחות להכפיל את מספר המיטות כדי לטפל בילדים האלה שנפגעו?

<עמית כיתאין: בעיר שדרות אין פסיכיאטר ילדים ואין לילדים שם מה לעשות, צריכים לחכות בתור למישהי שמגיעה אליהם פעם בחודש ורואה אותם.

<קריאה: והם הלומי קרב.

מכלוף מיקי זוהר: אני מציע לך לבוא לדיון מורחב על בריאות הנפש שיתקיים בשבוע הבא.

<קריאה: וטיפול בקהילה יש להם?

<קריאה: מה עושים עם הילדים האלה?

זוהיר בהלול: אדוני השר, היהדות המציאה את האתוס הזה, שמדבר על "המציל נפש אחת מציל עולם ומלואו".

זוהיר בהלול: נכון שאתה תציל את הגברת הייחודית הנדירה הזאת- - -

מכלוף מיקי זוהר: היהדות המציאה המון דברים.

זוהיר בהלול: גם האסלאם, אגב, אבל אני מדבר עכשיו על היהדות.

זוהיר בהלול: אל תחייכו בבקשה.

זוהיר בהלול: הגברת הזאת ראויה לכל הטיפול האינדוקטיבי, החם והמחבק שלך, אבל היא משקפת בעיה.

זוהיר בהלול: זו יכולה להיות בעיה רוחבית.

מכלוף מיקי זוהר: הגברת עדה צ'מני פנתה לשר?

<עדה צ'מני: לא פניתי לשר.

מכלוף מיקי זוהר: אדם אחד עלה לשמים.

מכלוף מיקי זוהר: אמר לקדוש ברוך הוא: למה לא זכיתי בלוטו?

מכלוף מיקי זוהר: ענה לו אלוהים: שלחת את הכרטיס?

<עדה צ'מני: אני מגיעה מבית-חולים ממשלתי אז השאלה אם אני צריכה לפנות לשר.

מכלוף מיקי זוהר: ועוד איך.

מכלוף מיקי זוהר: השר קשוב מאוד ואוהב לפתור סוגיות מהר.

מכלוף מיקי זוהר: הוא אמר: הוא כוחני.

יעקב ליצמן: אם את חושבת לרגע אחד שאני יודע במאה אחוז או אפילו בחמישים אחוז מה קורה במשרד הבריאות, את טועה.

יעקב ליצמן: משרד הבריאות הוא משרד ענק ויש בו בעיות אין-סופיות, בכל דקה ודקה בעיות אחרות.

יעקב ליצמן: אני אומר לכם את זה בכנות.

יעקב ליצמן: מה שמובא אליי אני מטפל בו.

יעקב ליצמן: אני לא רופא, אני לא מבין ברפואה.

יעקב ליצמן: מאיפה אני יודע בכלל לטפל בדברים?

יעקב ליצמן: מפניות הציבור.

יעקב ליצמן: אני מקבל 150-200 מכתבים ביום.

יעקב ליצמן: אני עובר על כל המכתבים ומשם אני לומד את הצרות ואת הבעיות, משם אני אומר מה צריך לשנות ומה צריך לטפל.

יעקב ליצמן: אני לא נביא ולא רוח הקודש, לא יודע מה שקורה.

יעקב ליצמן: מי שפונה אליי – אני יודע לטפל.

יעקב ליצמן: זה דבר אחד.

יעקב ליצמן: אני חייב להעיר לגבי נושא הערבים, זו אמירה כללית.

יעקב ליצמן: אחת הבעיות הגדולות במגזר הערבי היא נישואי קרובים.

יעקב ליצמן: זה נורא ואיום.

יעקב ליצמן: זה גורם למחלות.

יעקב ליצמן: אני לא רוצה להיכנס לפרטי פרטים.

יעקב ליצמן: זה נורא ואיום.

יעקב ליצמן: הדרך למנוע את זה היא חינוך, להתריע.

יעקב ליצמן: כולם דיברו איתי על הנושא הזה ואנחנו משקיעים בזה, לחנך שלא יהיו נישואים קרובים בתוך המגזר הערבי והבדואי.

יעקב ליצמן: נורא ואיום מה שקורה, בגלל זה יש מחלות וצרות ונכים.

יעקב ליצמן: אני לא רוצה להיכנס לכל זה, השם ישמור מה שקורה.

יעקב ליצמן: עליי מוטל לטפל בזה.

יעקב ליצמן: אני חושב שהמניעה חשובה, וחלק מן המניעה היא ההסברה.

יעקב ליצמן: לכן התחלנו לעשות מניעה, למנוע נישואי קרובים.

יעקב ליצמן: זה גם נוגע לתופעה של מיתת תינוקות.

זוהיר בהלול: נשמח כמובן אם תעמיקו את ההסברה.

זוהיר בהלול: אתה מתפרץ לדלת פתוחה.

זוהיר בהלול: אנחנו בוודאי נשמח מאוד, אדוני, ואני גם אשמח באופן אישי.

זוהיר בהלול: יהיו לי הרבה אויבים באמירה שלי: אשמח מאוד גם אם תילחם בתרבות הנרגילה שמאפיינת את הציבור הערבי.

יעקב ליצמן: אעשה את זה.

אורלי לוי אבקסיס: זה כבר לא רק במגזר הערבי אלא גם הנוער יותר מידי נוטה לכיוון הזה.

זוהיר בהלול: זה חלק מתרבות הפנאי.

זוהיר בהלול: תרבות הפנאי הערבית היא תרבות של נרגילות.

יעקב ליצמן: יש לי נתונים על זה.

זוהיר בהלול: נקודה אחרונה, ניר קידר, נכתב בדוח של גרוטו שבאזור הצפון יש חוסר מהותי בשירותי שיקום רפואי, המתבטא בין היתר בחוסר מוחלט בשירותי שיקום לילדים ומרכזי שיקום לב ושיקום ריאות.

<קריאה: גם בדרום.

יעקב ליצמן: דע לך שנפתח ביום חמישי הקרוב בפורייה, ונפתח גם בכרמיאל.

יעקב ליצמן: אנחנו עושים עכשיו עבודה.

זוהיר בהלול: כדי להתגבר על הנתון המדהים הזה, שהפער הוא למעלה מ-900% במיטות שיקום בין הצפון והמרכז.

זוהיר בהלול: תודה רבה.

<עדה צ'מני: אני מבקשת להמשיך את דבריי.

מכלוף מיקי זוהר: גברתי, אני חושב שקיבלת תשובה.

מכלוף מיקי זוהר: השר מחכה לפנייתך על מנת לנסות לפתור את הסוגיה.

<יואב זנאתי: זאת תהיה התשובה לכל דבר שאנחנו נגיד, שהשר מחכה לפנייה שלנו?

<יואב זנאתי: כך פותרים תהליכים?

מכלוף מיקי זוהר: כן, כך פותרים אותם.

מכלוף מיקי זוהר: אתה פונה לשר, השר מטיל על אנשי לשכתו לפתור את הבעיה והבעיה נפתרת.

<יואב זנאתי: איך בונים תוכנית כללית ומפיצים אותה?

יעקב ליצמן: אין לי בעיה, תפנה לוועדה ותחכה לתשובה.

מכלוף מיקי זוהר: אתה רוצה שאני אפתור לך את הבעיה?

<יואב זנאתי: אני מנסה להבין איך הדברים עובדים.

מכלוף מיקי זוהר: האמינו לי, אני בעל ניסיון פוליטי לא קצר, גם לפני בחירתי לכנסת, ועליכם להבין, הדברים עובדים בדרך מסוימת.

מכלוף מיקי זוהר: הראייה הכוללת הוצגה על-ידי המשרד, אנחנו מבינים אותה.

מכלוף מיקי זוהר: אגב, אני מברך עליה וחושב שהיא מאוד-מאוד חיובית.

מכלוף מיקי זוהר: הפתרונות לדברים הפרטניים כפי שהוצגו פה במסגרת הדיון- - -

<עדה צ'מני: אני מבקשת להציג- - -

<שיר טל: אין חדר מיון ל-50,000 תושבים.

<שיר טל: איפה דנים בזה?

מכלוף מיקי זוהר: על נושא חדר המיון אנחנו ענינו.

יעקב ליצמן: עניתי על זה, ברגע שיש מכרז ידי קצרה מלהושיע.

יעקב ליצמן: ברגע שיש מכרז אנחנו נחכה לתוצאות המכרז.

יעקב ליצמן: מה שיש הוא מה שיש.

<שיר טל: אתם רוצים להגיד לי שראש עירייה שלא מוציא מכרז חזק יותר ממשרד הבריאות ומקופות-החולים?

יעקב ליצמן: על-פי חוק אם ראש עירייה לא הוציא מכרז – לא יהיה.

מכלוף מיקי זוהר: גברתי, לא קיבלת רשות דיבור.

מכלוף מיקי זוהר: אנסה לאפשר לך בהמשך.

יעקב ליצמן: עניתי על מה שיש.

מכלוף מיקי זוהר: גברת עדה צ'מני, דיברת על הנושא של מיטות פסיכיאטריות לילדים, בבקשה.

<עדה צ'מני: אני רוצה להציג את המחלקה הזאת שלא קיימת, היא מחוקה בכל מקום, זאת הבעיה.

אורלי לוי אבקסיס: יש חוסר בכלל בפסיכיאטריה.

מכלוף מיקי זוהר: הדיון היום לא פשוט.

מכלוף מיקי זוהר: אם הייתי יכול היום לנסות לפתור את כל הבעיות ביחד זה היה מצוין.

מכלוף מיקי זוהר: אני כבר מודיע לשר שנערוך מידי פעם בפעם דיונים כאלה ואשמח על השתתפותך.

יעקב ליצמן: פרט לשישי-שבת.

מכלוף מיקי זוהר: גם אני בשישי-שבת לא מסכים, כפי שאתה יודע היטב.

מכלוף מיקי זוהר: אני רוצה לשמוע בקצרה את מרגנית אופיר גוטלר לגבי הסוגיה שהעלית בפנינו, כדי שהשר ישמע, ומשם נמשיך לחברי הכנסת, גם בקצרה.

<קריאה: מה עם האנשים שהוזמנו?

מכלוף מיקי זוהר: אנחנו ננסה לתת לכמה שיותר.

<מרגנית אופיר גוטלר: אני רוצה להגיד משהו אישי.

<מרגנית אופיר גוטלר: אני לא ישנה כבר כמה לילות כי זה דבר שאפילו אנשים שעובדים אתי לא יודעים.

<מרגנית אופיר גוטלר: אני, כפי שהקולגה שלי מכנה אותי, אם שכולה של מערכת הבריאות בצפון וזו חוויה מאוד-מאוד קשה, אפרופו מה שחברת הכנסת לוי אבקסיס אמרה קודם.

<מרגנית אופיר גוטלר: אני עשיתי כאמא את השיקול הלא נכון עבור הבת שלי שנפטרה בגלל החלטה לא טובה שקיבלתי, כי פניתי לבית-חולים בצפון במקום לבית-חולים בחיפה.

<מרגנית אופיר גוטלר: אם זה היה המצב היום הייתה לי ילדה בת 15.

<מרגנית אופיר גוטלר: אני בת 45 וכל יום מאז אני משלמת את המחיר הזה ואת האשמה הזאת, שהלכתי לבית-חולים בגליל ולא לבית-חולים בחיפה.

<מרגנית אופיר גוטלר: זה מצב קשה מאוד כאמא לדעת שעשיתי שיקול דעת מוטעה.

<מרגנית אופיר גוטלר: לכן אני כאן.

<מרגנית אופיר גוטלר: אני פה כי אני רוצה להגיד שאנחנו חיים ככה בשקט בפריפריה וביום-יום אנחנו אוכלים את הלב שלנו.

<מרגנית אופיר גוטלר: האמון שיש לנו במערכת קרס.

<מרגנית אופיר גוטלר: היום אני מדירה את רגליי, בצדק או שלא בצדק, מבתי-החולים בגליל למרות שאני גרה 3 קילומטרים מבית-חולים, אני יכולה על אופניים להגיע לאחד מבתי-החולים האלה.

<מרגנית אופיר גוטלר: אני לא עושה את זה כי אין לי אמון בהם.

<מרגנית אופיר גוטלר: אני רוצה להגיד שבאותה נשימה החלטתי עם בן זוגי לא להילחם בבתי-החולים בצפון, לא להילחם במערכת הבריאות בצפון אלא לעשות שנינו את כל שאנו יכולים כדי לפעול לחיזוקם.

<מרגנית אופיר גוטלר: אנחנו רואים אותם בחולשתם ובעליבותם.

<מרגנית אופיר גוטלר: לפני שנה הלכנו לחלק מתנות לילדים באחד מבתי-החולים, יצאתי ממנו ופרצתי בבכי.

<מרגנית אופיר גוטלר: לראות ילדים במחלקה בעליבות שכזו, זה השפיל אותי כאישה, כאמא שצריכה לראות ילדים בתנאים כאלה.

<מרגנית אופיר גוטלר: זה פשוט חוויה קשה.

<מרגנית אופיר גוטלר: חברת הכנסת לוי אבקסיס התייחסה לאהבה שלנו לילדים שלנו.

<מרגנית אופיר גוטלר: הבן שלי כבר 3 שנים צריך לקבל טיפול של פוטו-תרפיה.

<מרגנית אופיר גוטלר: זה טיפול פשוט, טיפול לא פולשני, אבל מה, אני גרה בגליל המערבי והמקום היחיד שבו אני יכולה לקבל את הטיפול הזה הוא בבית-חולים רמב"ם או בבית-חולים העמק.

<מרגנית אופיר גוטלר: אני עובדת במשרה מלאה, בן הזוג שלי עובד במשרה מלאה, אנחנו לא מסוגלים 30 פעמים לנסוע נסיעה של שעתיים, אנחנו פשוט לא מסוגלים.

<מרגנית אופיר גוטלר: זה 3 טיפולים במשך 10 שבועות.

<מרגנית אופיר גוטלר: זה בלתי אפשרי.

<מרגנית אופיר גוטלר: יש רופאה מומחית אחת "אור ילדים" בכל הצפון.

<מרגנית אופיר גוטלר: היא מקסימה אבל אם אני רוצה דעה נוספת אני כבר צריכה לנסוע לפתח-תקווה.

<מרגנית אופיר גוטלר: זו מציאות בלתי אפשרית.

<מרגנית אופיר גוטלר: את אמא שלי, שהיא אישה מבוגרת וחולה כמעט בכל מחלה כרונית אפשרית, נאלצתי לקחת ליער ב-8.30 בערב, תדמיינו את הסיטואציה הזאת, יער בירייה.

<מרגנית אופיר גוטלר: למה?

<מרגנית אופיר גוטלר: כי יש שם מומחה ברפואת כאב.

<מרגנית אופיר גוטלר: אין בכל הצפון מרפאת כאב.

<מרגנית אופיר גוטלר: אז מצאתי.

אורלי לוי אבקסיס: יש בבית-חולים עפולה אבל תצטרכי לחכות חצי שנה לתור.

<מרגנית אופיר גוטלר: בסדר, אבל כשאדם סובל מכאבים, התחננתי בפני הרופא הזה, אמרתי לו: אמא שלי לא ישנה כבר כמה לילות, היא על סף התמוטטות.

<מרגנית אופיר גוטלר: היא אלמנה, היא מבוגרת, אנחנו רוצים לעזור לה.

<מרגנית אופיר גוטלר: הוא אמר לי: את יודעת מה, אפנה לכם תור ב-8:30 בערב.

<מרגנית אופיר גוטלר: אתם יודעים מה זה להגיע ליער בירייה?

<מרגנית אופיר גוטלר: אני לא יודעת כמה מכם מכירים את עמוקה אבל נדרשנו בשעה 8:30 בערב לקחת אישה מבוגרת כי זו הייתה האפשרות היחידה שלנו.

<מרגנית אופיר גוטלר: זו מציאות בלתי נסבלת.

<מרגנית אופיר גוטלר: אנחנו אוהבים את הילדים שלנו ואת ההורים שלנו ואנחנו רוצים לשמור עליהם.

מכלוף מיקי זוהר: היה חשוב לי לאפשר לך לומר את דבריך, גם מתוך הכאב שממנו את מדברת, מאחר ואף אחד כאן בוועדה, בוודאי לא השר, לא אמר שכל הבעיות נפתרו ואנחנו נמצאים בעולם אוטופי.

מכלוף מיקי זוהר: אנחנו יודעים שיש עוד המון-המון עבודה שצריך לבצע, שגם תעלה המון-המון כסף לממשלה.

מכלוף מיקי זוהר: האמירה שאת אומרת עכשיו מופנית לשר וזה בסדר גמור אבל לדעתי היא צריכה להיות מופנית קודם כול לממשלה.

מכלוף מיקי זוהר: בסוף בשביל להביא את השינוי אנחנו צריכים להביא כסף.

מכלוף מיקי זוהר: יש משרד שרוצה לבצע אבל כדי לבצע הוא צריך משאבים.

מכלוף מיקי זוהר: את האמירה הזו אני באמת נוצר באופן רציני.

אורלי לוי אבקסיס: ראית את התקציב האבוד שהביאו לנו, 20 מיליארד שקל ב-3 שנים.

אורלי לוי אבקסיס: בואו נוציא משם.

מכלוף מיקי זוהר: אני נוצר את הדברים שאמרת.

מכלוף מיקי זוהר: צריך לעשות מהפכה בעניין הזה ומאבקים גדולים להגדיל את המשאבים כדי שלמשרד הבריאות יהיו כלים לעשות את הפתרון האולטימטיבי לכל אזרחי הפריפריה, הן בצפון והן בדרום.

מכלוף מיקי זוהר: תודה רבה על הדברים.

<מרגנית אופיר גוטלר: אני רק רוצה להגיד שני דברים.

<מרגנית אופיר גוטלר: אחד, אנשים בפריפריה לא מאמינים בכלל.

<מרגנית אופיר גוטלר: אנשים אמרו לי: לשם מה אתם בכלל נוסעים לירושלים?

<מרגנית אופיר גוטלר: שום דבר טוב לא יקרה מזה.

<מרגנית אופיר גוטלר: אנחנו דווקא אופטימיים.

מכלוף מיקי זוהר: בעזרת-השם יקרה.

אורלי לוי אבקסיס: אם היינו חושבים כך לא היינו פה.

<מרגנית אופיר גוטלר: אלה אנשים שבכלל לא במודעות שלהם לפנות ישירות לשר לפתרון בעיות, זה באמת לא דבר שהם יחשבו עליו.

מכלוף מיקי זוהר: הערנו את תשומת לבם.

<מרגנית אופיר גוטלר: דבר שני, אנחנו מברכים מאוד על דוח גרוטו.

<מרגנית אופיר גוטלר: אנחנו חושבים שהדרך להוביל שינוי מערכתי ולא נקודתי היא במימוש ההמלצות ובתקצוב המלא שלהן עוד בתקציב הדו-שנתי הקרוב.

מכלוף מיקי זוהר: תודה רבה.

מכלוף מיקי זוהר: חברת הכנסת יעל גרמן, בבקשה.

יעל גרמן: קצת קשה לדבר אחריך.

יעל גרמן: בהמשך ישיר למה שאמרת, יש לי שלוש הערות.

יעל גרמן: ההערה הראשונה לך כיושב-ראש הוועדה, ואשמח בהחלט להגיע לישיבות, אני חושבת שאם הוועדה הזאת באמת רוצה לעשות שינוי, ואין לי ספק שהיא רוצה לעשות שינוי, היא צריכה להציב לעצמה יעדים, והיעדים צריכים להיות צמצום הפערים שראינו במסמכים שמונחים בפנינו.

יעל גרמן: אני מדברת בעיקר על המסמך של ההסתדרות הרפואית, שמדבר על הפערים הבלתי אפשריים בשיעור הרופאים המועסקים ל-1,000 נפש, בשיעור האחיות ובשיעור המיטות.

יעל גרמן: זה שיש כסף, זה שיש תקציב, זה שמדברים על הישגים זה יופי.

יעל גרמן: אני חושבת שאנחנו נצטרך לדרוש שבתוך שנה הפערים יצומצמו, מספר המיטות יעלה, מספר האחיות יעלה, מספר הרופאים יעלה.

יעל גרמן: אלה המדדים.

יעל גרמן: יש אדם שנמצא בראש המדינה, שאומר שהוא בוחן כל דבר במבחן התוצאה.

יעל גרמן: אז אני מבקשת שגם אנחנו נבחן את כל הדיבורים סביב השולחן במבחן התוצאה הסופית, שצריכה להיות צמצום הפערים.

יעל גרמן: הערה שנייה, דיברו פה על דוח גרוטו, אחד הדוחות החשובים ביותר, שנוגע לצפון, שנותן באמת מפת דרכים איך לפתור את הבעיות הקשות שאיתן מתמודדים תושבי הצפון.

עבדאללה אבו מערוף: מתי הוא יצא?

יעל גרמן: הוא יצא רק לאחרונה.

יעל גרמן: הוא מוּנה מזמן, כפי שאתם יודעים.

יעקב ליצמן: על-ידי מי?

מכלוף מיקי זוהר: בל נשכח גם את דוח אפק.

יעל גרמן: דוח אפק פורסם בזמני ואנחנו העברנו תקציב בממשלה ל-36 טיפות חלב, למרכזים רפואיים, לשיפוץ ועוד ועוד.

אורלי לוי אבקסיס: טיפות חלב מטעם המדינה, לא מטעם קופות-החולים.

יעל גרמן: מטעם המדינה.

יעל גרמן: זה היה דוח אפק.

יעל גרמן: זו הייתה החלטת ממשלה, דרך אגב, לאחר "צוק איתן".

יעל גרמן: ניר קידר שאל אם יש שאלות.

יעל גרמן: אני לא רוצה לבזבז את זמן הוועדה אבל כן ארצה לדעת כמה טיפות חלב נוספו בדרום, כמה מרכזים נוספו, כמה מוקדים רפואיים, כמה MRI, מה זמן ההמתנה שירד.

יעל גרמן: לא מספיק רק לדבר, אני רוצה נתונים.

יעל גרמן: אני רוצה לפנות אליך, אדוני השר, בשני דברים, אחד תלוי כסף ואחד לא תלוי בכסף, תלוי במשרד.

יעל גרמן: תלוי כסף – אני לא חושבת שאנחנו כחברי כנסת צריכים להילחם עם משרד האוצר על תקציבים.

יעל גרמן: אני חושבת שזה לא תפקידנו.

אורלי לוי אבקסיס: זה חלק מהתפקיד שלנו, זה מקצה השיפורים, אם משהו חשוב לנו אנחנו חייבים להילחם עליו.

יעל גרמן: אנחנו חלוקים.

מכלוף מיקי זוהר: אנחנו נבחרנו על-ידי הציבור ואנחנו מייצגים את צרכי הציבור.

יעל גרמן: אני כרגע מביעה את דעתי.

יעל גרמן: אנחנו לא חייבים להסכים בכל דבר.

יעל גרמן: להערכתי דוח גרוטו חייב להיות מגובה בתקציב לשנים 2017-2018.

יעל גרמן: יש לשר כוח רב, גם פוליטי, ואני מצפה ממך שתביא את התקציבים לשנים 2017-2018.

יעל גרמן: אני לא מדברת על כל 600 מיליון השקלים שצריך כדי ליישם, אבל אם אפשר יהיה בתוך שנתיים-שלוש לעשות תוכנית ולומר: ב-2017 200 מיליון שקל, ב-2018 200 מיליון שקל וב-2019 200 מיליון שקל – אני חושבת שהתפקיד שלנו בוועדה לדרוש את זה.

יעל גרמן: לסיום אולי הדבר הכי חשוב שאני רוצה לומר, והוא לא תלוי בכסף.

יעל גרמן: נכון, אתה אומר: בואו תנסו להשיג את ההישג שהיה לנו בתקציב 2016 כדי שיהיו תקציבים לפריפריה.

יעל גרמן: מה שאנחנו לא יכולים לעשות זה לקבוע את הקריטריונים.

יעל גרמן: נדהמתי כששמעתי שהקריטריונים לחלוקת התקציבים והתמריצים נמחקה מהם המילה "פריפריה", אין שם את המילה "פריפריה".

יעל גרמן: נותנים תמריצים לרופאים ואין את המילה "פריפריה".

יעל גרמן: אדוני השר, זה לא עניין של תקציבים, זה עניין של החלטה והוראה שלך.

יעל גרמן: נא להחזיר את המילה "פריפריה" כדי שרופאים שמגיעים לפריפריה ייהנו מן התקציבים המיוחדים.

מכלוף מיקי זוהר: תודה רבה, חברת הכנסת גרמן.

מכלוף מיקי זוהר: חבר הכנסת אוסאמה סעדי ואחריו חבר הכנסת עבדאללה אבו מערוף, לפי סדר הנרשמים, בבקשה.

אוסאמה סעדי: כבוד השר, נקצר בדברינו.

אוסאמה סעדי: קודם כול, תודה, אדוני היושב-ראש.

<רחל גליזון: סליחה, אמרת בהתחלה שתיתן לסירוגין לחבר כנסת ולאורח.

<רחל גליזון: אנחנו מגיעים מן הדרום בכדי להשמיע את הקול שלנו.

<רחל גליזון: חברי הכנסת, אתם יכולים להתיישב כולכם ביחד ולהשמיע את קולכם.

מכלוף מיקי זוהר: גברתי, אני רוצה להסביר.

יעקב ליצמן: לפני שיושב-ראש הוועדה מעיר, אני תכננתי להיות כאן שלושת-רבעי שעה ואני כאן כבר כשעה ושלושת-רבעי.

יעקב ליצמן: בחדרי מחכים אנשים לפגישות שנקבעו.

מכלוף מיקי זוהר: הוועדה מוגבלת בזמני דיון.

מכלוף מיקי זוהר: אנחנו רוצים להספיק, אבל יהיו עוד דיונים ונביא פתרונות.

<רחל גליזון: אציע לחברי הכנסת, בפרוטוקול של הוועדה בשנת 2008, פרוטוקול מספר 433 – בבקשה תקראו את הפרוטוקול הזה – היה כתוב: "היקף שירות הבריאות במחוז דרום לעומת אזורים אחרים בישראל".

<רחל גליזון: הלוואי והיינו מגיעים בחזרה למה שהיה בשנת 2008.

מכלוף מיקי זוהר: גברתי, תודה רבה על ההערה.

מכלוף מיקי זוהר: אנחנו נבדוק את זה.

יעקב ליצמן: אשתדל להגיע לישיבה הבאה.

אוסאמה סעדי: גם הדוח של 2008 וגם הדוח של גרוטו, שקובע במפורש כי "הוועדה מצאה כי במרבית התחומים קיימים פערים בולטים אל מול המצב בשאר הארץ.

אוסאמה סעדי: פערים אלה עלולים להעמיק אפילו ללא התערבות.

אוסאמה סעדי: " כך זה בצפון, אז אני מניח שהמצב בדרום אפילו גרוע יותר.

אוסאמה סעדי: אדוני השר, אני רוצה להתמקד רק בנושא הרופאים.

אוסאמה סעדי: שיעור הרופאים המועסקים במחוז הצפון ובמחוז הדרום הוא מהנמוכים ביותר בארץ, עומד על כ-2.3 רופאים ל-1,000 נפש במחוז הצפון ו-3 רופאים ל-1,000 נפש במחוז הדרום, לעומת 4.7 ל-1,000 נפש באזור תל-אביב.

אוסאמה סעדי: חשוב להדגיש בהקשר זה כי בצפון ובדרום יש מיעוט רופאים מומחים.

אוסאמה סעדי: אני בא מישוב שאני מתגאה שהוא המקום הראשון, לא רק בארץ אלא בעולם.

אוסאמה סעדי: אדוני השר, דיברנו אתך על זה.

אוסאמה סעדי: אני מן היישוב עראבה, שהיום יש בו 250 רופאים ל-25,000 תושבים, כך שיש אצלנו כמעט 8 רופאים לכל 1,000 אזרחים, אפילו בעולם אין דבר כזה.

אוסאמה סעדי: אבל בכל זאת יש בעיה של רופאים שצריכים לעבור קורסים, שעל כך נפגשנו ודיברנו.

אוסאמה סעדי: אתה משקיע המון מאמץ והמון זמן למצוא פתרונות, אני מברך אותך על כך.

אוסאמה סעדי: אבל בעניין המומחים חשוב מאוד לטפל כי גם בצפון וגם בדרום יש מחסור גדול במומחים ולכן אנשים נאלצים לנדוד למרכז ואין תקנים למומחים.

אוסאמה סעדי: איפה שאני לא הולך הרופאים אומרים לי: מה עם מומחים?

אוסאמה סעדי: מה עם מומחים?

אוסאמה סעדי: מה עם תקנים?

אוסאמה סעדי: דיברנו על זה.

אוסאמה סעדי: אני מוכן גם לעזור בזה.

אוסאמה סעדי: אני חושב שצריך לפתור את העניין הזה.

אוסאמה סעדי: אני מקצר.

אוסאמה סעדי: תודה רבה.

<נירית זידר: האגודה לזכויות החולה פעלה בעניין הזה והגישה הצעת חוק, בדיוק על מה שחברת הכנסת לוי דיברה, שמי שהוא חבר בקופת-חולים מכבי יוכל להיעזר ברופאים של קופות-חולים אחרות, איחוד שירותים.

מכלוף מיקי זוהר: השר ליצמן ישיב על הדברים.

אורלי לוי אבקסיס: זה היה בעבר.

אורלי לוי אבקסיס: הגיע הזמן להחזיר את זה.

יעל גרמן: בזמן מלחמה כך עושים.

<רחל בליזון: היום זה 44 שבועות המתנה.

אורלי לוי אבקסיס: במלחמה הבאה מה יהיה איתם?

אורלי לוי אבקסיס: נראה שוב את ההורים רוכנים על התינוקות כדי להציל אותם או רצים איתם במסדרונות?

<קריאה: אנחנו רגילים כבר לרוץ במסדרונות.

<שיר טל: מה יעשו תושבי הגליל?

<שיר טל: החולה יבוא ולא יהיה מיון.

מכלוף מיקי זוהר: אני רוצה להמשיך את הדיון.

מכלוף מיקי זוהר: דיברו כאן אנשים מן הציבור והשר רשם דברים חשובים.

מכלוף מיקי זוהר: חברי הכנסת אמרו דברים שלא מעט מן החברים בשולחן רצו לומר, וזה שהם אומרים בשמם זה בסדר, אתם גם אלה ששולחים אותם לכנסת אז תנו להם גם לעשות את העבודה.

מכלוף מיקי זוהר: אני מבקש לתת לי להמשיך את הדיון.

מכלוף מיקי זוהר: חבר הכנסת עבדאללה אבו מערוף, בבקשה.

עבדאללה אבו מערוף: שלום לכולם, המשך יום קל וערב טוב.

עבדאללה אבו מערוף: נכון שצריך להודות לשר וליושב-ראש הוועדה, לשר במיוחד על ההיענות ועל העבודה שמשרד הבריאות עושה, אבל עם כל הכבוד, כל מה שעושה משרד הבריאות, ואנחנו יודעים מניסיון של שנה וחצי בעבודה מולו, אין מה להתווכח, אבל יש את מילת הקסם: כסף.

עבדאללה אבו מערוף: כסף זה מדיניות.

עבדאללה אבו מערוף: כל עוד אין מדיניות מהממשל, שאכן ישקיע ברפואה, בפריפריה במיוחד ובכל מקום, אז כל הוויכוחים שלנו עכשיו כאן ימשיכו.

עבדאללה אבו מערוף: בסדר, נפתור בעיות פרטניות, נפתור שאלות: המטולוגיה, חדרי מיון קדמיים, מענק למתמחים.

עבדאללה אבו מערוף: אני כרופא מכיר את הנושא טוב מאוד.

עבדאללה אבו מערוף: עבדתי 20 שנה בצפון.

עבדאללה אבו מערוף: זה הכול ילך סתם על ויכוחים או על דברים שלא יתממשו בכלל.

עבדאללה אבו מערוף: בלי שתהיה תוכנית כללית, של שני בתי-חולים בצפון בפריפריה ועוד שני בתי-חולים בנגב, לא רק בסורוקה, ועוד חדרי מיון קדמיים, תוכנית – ודיברנו על זה לפני שנה וחצי ולפני שנתיים ושלוש שנים- - -

<רחל בליזון: גם בשנת 2008 דיברו על זה.

עבד אל חכים חאג' יחיא: לא זז כלום.

עבד אל חכים חאג' יחיא: יש שלוש זרועות שחייבים לטפל בהן, כולן ביחד: שירות, נגישות וכוח אדם.

עבד אל חכים חאג' יחיא: אני בטוח שמשרד הבריאות הוא לא הכתובת, לא בגלל ששר הבריאות יושב מולנו, או שרת הבריאות לשעבר, יעל גרמן, שעשתה עבודה מצוינת, אלא בגלל שהמדיניות של הממשלה היא לא לטובת האזרחים, גם בפריפריה וגם בכלל.

עבד אל חכים חאג' יחיא: כסף לא הולך לרפואה.

עבד אל חכים חאג' יחיא: הרפואה זה לא רווח של המדינה, זה כל העניין, כאן קבור הכלב.

עבד אל חכים חאג' יחיא: לכן אם הממשלה בתקציב הזה – ושר האוצר איננו כאן, אני לא יודע אם יש כאן נציגים ממשרד האוצר – תגיד: אנחנו רוצים עד שנת 2020 תוכנית כלכלית לשיפור הרפואה, במיוחד בפריפריה, לתת העדפה מתקנת של מתמחים, מומחים וחדרי מיון קדמיים- - -

<ישראל אייליג: לא עדיפות מתקנת אלא שוויון.

עבד אל חכים חאג' יחיא: במקרה הזה לא מדובר על שוויון.

עבד אל חכים חאג' יחיא: ברפואה זה לא עניין של שוויון.

עבד אל חכים חאג' יחיא: אני מבין, ואני אפילו לא מזכיר ערבים ויהודים, זה לא כאן.

עבד אל חכים חאג' יחיא: רפואה היא רפואה.

<חנה קאופר: שירותי בריאות זה לא רק רפואה.

עבד אל חכים חאג' יחיא: זה מה שאני אומר.

עבד אל חכים חאג' יחיא: אמרתי נגישות לשירות.

עבד אל חכים חאג' יחיא: לכן כל עוד אין תוכנית כלכלית עם כסף לפתיחת בתי-חולים, לחדרי מיון קדמיים, לכוח אדם, למומחים, למתמחים, לאחיות, ויש הרבה מובטלים- - -

<חנה קאופר: עובדים סוציאליים, קלינאי תקשורת.

עבד אל חכים חאג' יחיא: הכול.

עבד אל חכים חאג' יחיא: תקציב של מיליארדים, אז אנחנו בעוד חצי שנה, בעוד שנה, בעוד שנתיים נמצא את עצמנו באותו מקום, עם כל הכבוד למצגת שהוצגה, שהיא מצגת מעולה מאוד שמצאה חן בעיניי, זה בסדר, טוב.

עבד אל חכים חאג' יחיא: לא אדבר על תוחלת החיים, על איכות החיים.

עבד אל חכים חאג' יחיא: צריך שירות, צריך כוח אדם, צריך כסף ממשרד האוצר, על-פי המדיניות של הממשלה, שתשקיע ברפואה בישראל.

עבד אל חכים חאג' יחיא: וצריך לתקן הרבה את חוק ביטוח בריאות ממלכתי, שמחייב תיקון כי עבר עליו הכלח משנת 1994 ועד עכשיו.

מכלוף מיקי זוהר: תודה רבה, אדוני.

מכלוף מיקי זוהר: השר ישיב.

מכלוף מיקי זוהר: אני רוצה לומר לחברים שהגיעו לפה היום לכבד אותנו בנוכחותם, זה לא דיון אחרון, יהיו עוד דיונים בנושא בהשתתפות השר.

<יואב זנאתי: הגענו מקריית שמונה.

<יואב זנאתי: הסבא שלי מת כי אין לנו בית-חולים.

<שיר טל: תראה כמה זמן מחכים.

<שיר טל: מה נגיד להם?

<קריאות: - - -

מכלוף מיקי זוהר: אני מבקש מכם, אם אתם רוצים לחולל שינוי אמיתי – אתם מפריעים לי לדבר.

מכלוף מיקי זוהר: אני לא רוצה להיות בסיטואציה לא נעימה ולהוציא אנשים מן החדר.

מכלוף מיקי זוהר: אני מבקש לכבד את המעמד.

מכלוף מיקי זוהר: אני אעורר דיונים נוספים, אם צריך גם בנושאים ספציפיים.

מכלוף מיקי זוהר: היום דיברנו באופן כללי, אפשר לעשות דיון גם בנושא חדר המיון אם זה לא יתקדם בעוד שבוע-שבועיים, אפשר לעשות דיון בנושא פסיכיאטרים באזור הדרום ובאזור הצפון, אפשר לעורר דיון ספציפי בהשתתפות אנשי המשרד.

מכלוף מיקי זוהר: חברים, לא להפריע לי בבקשה.

מכלוף מיקי זוהר: השר יהיה פה גם בדיונים נוספים.

מכלוף מיקי זוהר: השר לא בורח מאחריות והוא אומר דברים ברורים ואף אחד לא יכול לחלוק על כך.

מכלוף מיקי זוהר: אם אתה לא מרוצה מחבר הכנסת אל תבוא יותר לוועדה שבראשותו, זה בסדר.

<יואב זנאתי: - - -

מכלוף מיקי זוהר: אני מבקש לתת לשר לדבר, לא להפריע לשר בדבריו.

מכלוף מיקי זוהר: הוא כיבד אותנו פה שעתיים שלמות וזה לא דבר מובן מאליו.

מכלוף מיקי זוהר: אם אתם חושבים ששרים מבלים פה בוועדות, תתפלאו, זה לא קורה.

מכלוף מיקי זוהר: הוא הגיע לכאן ואני רוצה לתת לו אפשרות להתייחס.

מכלוף מיקי זוהר: יש גם כמה סוגיות שהצלחנו לפתור היום.

מכלוף מיקי זוהר: אני מבקש לתת לשר לדבר בצורה ברורה.

מכלוף מיקי זוהר: לאחר מכן אני אסכם את הדיון.

יעקב ליצמן: תודה רבה, אדוני היושב-ראש, ברשותכם כמה הערות ואחר-כך אתחיל לענות על השאלות.

יעקב ליצמן: פעם אחת ולתמיד אני רוצה להוריד את קריית שמונה מן השולחן.

יעקב ליצמן: קריית שמונה דורשת ממני דברים ואני לא רוצה לשמוע ויכוחים על זה כי אני עובד על-פי חוק.

יעקב ליצמן: אני לא הולך לתת לקריית שמונה שום עדיפות על פני כרמיאל או בית-שאן.

יעקב ליצמן: תקשיבו היטב, אתם לא מכירים אותי, לא יעזור לכם מהומות והפגנות.

יעקב ליצמן: לא אתן לאף עיר אחרת, כי ברגע שאוותר לכם על השתתפות עצמית של העירייה אצטרך לוותר גם לישובים ערביים שמבקשים את זה ולערים נוספות.

יעקב ליצמן: לא אעשה את זה.

יעקב ליצמן: חבל על הזמן, אתם יכולים לדבר אל הקיר, לא אליי.

יעקב ליצמן: לא אסכים לזוז מן הקריטריונים שמשרד הבריאות קבע.

יעקב ליצמן: לכן תורידו את זה.

יעקב ליצמן: יש מכרז, מה שיהיה במכרז אני אקבל, לפי הקריטריונים שאמרנו לראש העירייה לעשות.

יעקב ליצמן: אתם צועקים סתם, אתם נשלחתם לכאן לעשות לי בעיות, אני לא רוצה לשמוע.

יעקב ליצמן: אני כיבדתי אתכם, אתם תכבדו, לא אותי אלא את משרד הבריאות.

יעקב ליצמן: אתם לא תקבלו שום פריבילגיה לעומת בית-שאן ומקומות אחרים.

יעקב ליצמן: לא יעזור לכם.

<יואב זנאתי: - - -

<שיר טל: כרגע אמרת שהחיים שלי שווים פחות.

<שיר טל: למה הם שווים פחות?

<שיר טל: למה?

יעקב ליצמן: תפסיקי לצעוק, זה לא יעזור לך.

מכלוף מיקי זוהר: אתן לכם הזדמנות אחרונה, בפעם הבאה אצטרך להוציא אתכם מן האולם.

מכלוף מיקי זוהר: תנו לשר לדבר בשקט, בלי להפריע.

יעקב ליצמן: ההבדל ביני ובין חלק מן המתדיינים כאן הוא דבר קטן מאוד.

יעקב ליצמן: כשאני בא לדון על תקציב משרד הבריאות – רשמתי לי בראשי פרקים כמה דברים – אני צריך לדון על בעיה של זיהומים, 5,000 אנשים מתים בשנה מזיהומים.

יעקב ליצמן: אני צריך לתקוף את הבעיה הזאת, זה לא יכול להימשך כך במדינת ישראל כאשר 5,000-6,000 אנשים ימותו רק מזיהומים אחרי שהבריאו בבית-חולים, זה נורא ואיום.

יעקב ליצמן: אני מבקש לא להפריע לי.

יעקב ליצמן: כיבדתי אתכם, תנו לי להגיד את מה שיש לי להגיד.

יעקב ליצמן: אפשר להתווכח אתי, אפשר לחלוק עליי אבל לפחות את האמת אני אגיד.

יעקב ליצמן: אני צריך לטפל בחדרי מיון, שיש בהם המתנה של 5-10 שעות.

יעקב ליצמן: אני צריך לתקוף את זה ולהכניס שם עוזרי רופאים ועוד אחיות, ואני עושה עוד דברים שאני לא רוצה לפרט כרגע.

יעקב ליצמן: אני צריך להוסיף כסף עבור קיצור תורים, שאנו משקיעים בו המון כסף כרגע, 60-100 מיליון שקל.

יעקב ליצמן: אם אני צריך להשקיע גם בחדרי מיון קדמיים, דע, קל מאוד לפתוח, פתחתי 20, אבל שכחתם שעל כל חדר מיון אני צריך לשלם כסף בהשתתפות עצמית של משרד הבריאות כי זה מחולק שליש-שליש-שליש, השליש שלי עולה לי הרבה כסף.

יעקב ליצמן: ואם אני צריך לתת כסף עבור חלוקת המיטות, כאשר במיטות הכוונה לרופאים ואחיות, זה תקציב, זה עולה כסף.

יעקב ליצמן: ואם אני צריך להביא תוספת לסל תרופות 200 מיליון שקל.

יעקב ליצמן: ואם אני צריך להביא תקציב לבתי-חולים או לקופות-החולים.

יעקב ליצמן: ואם אני צריך לתת פיתוח לבתי-חולים.

יעקב ליצמן: אתם יודעים כמה פיתוח אנחנו משקיעים כאן בבניית חדרי מיון חדשים באיכילוב וגם בפריפריה?

יעקב ליצמן: אני לבד נתתי 3 חדרי ניתוח בפריפריה.

יעקב ליצמן: אנחנו שולחים רופאים בכירים מן המרכז, פרופסור רענני הוא מנתח הלב הכי גדול בארץ והוא בא פעם בשבוע לפורייה לנתח, ויש עוד כמה רופאים שנוסעים לבית-חולים זיו.

יעקב ליצמן: טיפות חלב – אנחנו עושים עכשיו תוכניות לכל טיפות החלב, לשפץ את חלקן, לבנות חדשות.

יעקב ליצמן: הבעיה כאן, שיש ערים צעירות ויש ערים לא צעירות.

יעקב ליצמן: גם MRI – השתתפתי בכל רכישת MRI ב-3 מיליון שקל.

יעקב ליצמן: חייבתי כל בית-חולים אבל השתתפתי בתשלום.

יעקב ליצמן: וגם מענקים בפריפריה.

יעקב ליצמן: אני מתחיל את היום, מתחיל עכשיו את התקציב.

יעקב ליצמן: מה אני עושה?

יעקב ליצמן: הדרך שאני צריך לתקוף את כל הבעיות האלה היא לתת לכל אחד סל.

יעקב ליצמן: אני לא יכול לתת לכל אחד את הכול.

יעקב ליצמן: אני מסכים, מישהו העיר כאן:

יעקב ליצמן: האם מישהו שיבח את משרד הבריאות ואת שר האוצר?

יעקב ליצמן: אני חייב להגיד גם לו תודה על שהוא הביא 200 מיליון שקל תוספת לסל התרופות, שאף אחד לא הביא את זה ב-20 השנים האחרונות.

יעל גרמן: כל הכבוד.

יעקב ליצמן: לא שמעתי עד לרגע זה אפילו אחד שישבח את זה.

יעל גרמן: מגיע.

יעקב ליצמן: מגיע.

יעקב ליצמן: מה יש לי מזה שמגיע?

יעקב ליצמן: איפה אתם הייתם עד עכשיו?

יעקב ליצמן: מה זה אומר?

יעקב ליצמן: לתקוף – אני גם יודע לתקוף, האמינו לי שאני יודע לתקוף.

יעקב ליצמן: משרד האוצר לא אשם.

יעקב ליצמן: יש לי ויכוחים אתו.

אורלי לוי אבקסיס: אני לא מקבלת את זה.

אורלי לוי אבקסיס: אם 20 מיליארד שקל לא מנוצלים – הוא אשם.

אורלי לוי אבקסיס: יכולנו לעשות מהפכה במשרד הבריאות.

<יואב זנאתי: - - -למשרד האוצר יש עודף של מיליארדי שקלים והוא החליט להוריד את המע"מ במקום- - -

יעקב ליצמן: אתה יכול לדבר אל עצמך כל הזמן אבל אני לא שומע אז תכבד אותי ותן לי להגיד את מה שיש לי להגיד.

יעקב ליצמן: אגיד את האמת שלי.

יעקב ליצמן: שמעתי את כולכם במשך שעתיים, תנו לי להגיד לכם במשך 5 דקות.

<יואב זנאתי: לא שמעת כמעט אף אחד.

יעקב ליצמן: תאמין לי, חברי הכנסת אמרו את כל הטענות שלכם פי עשר טוב יותר מאשר אתם אומרים.

יעקב ליצמן: אני רוצה להסביר לכם את מה שהתכוונתי לגבי משרד האוצר.

יעקב ליצמן: למשרד האוצר יש חלוקה.

יעקב ליצמן: אני מתווכח: ביטחון קודם, בריאות קודם, חינוך קודם, אבל יש אג'נדה.

יעקב ליצמן: לפעמים היו לי ויכוחים אבל הם התנהגו אתי בסדר, חתמתי על הסכם איתם.

יעקב ליצמן: אבל מה, ההסכם שלי אומר:

יעקב ליצמן: חלק כך וחלק כך, לכל דבר נתתי קצת.

יעקב ליצמן: כשבא שר האוצר וויתר לי על 200 מיליון שקל בלי מס הוא עשה דבר ענק.

יעקב ליצמן: 200 מיליון שקל.

יעקב ליצמן: אתם יודעים כמה בלגן יימנע בשנה הקרובה מאנשים שהתרופות שלהם לא היו בסל ועכשיו יפסיקו לשגע אותי?

יעקב ליצמן: אתם יודעים כמה פניות אני מקבל בכל יום על דברים כאלה?

יעקב ליצמן: אז אנא, עם כל הכבוד.

יעקב ליצמן: כשאני פועל כל יום ועושה סדר בין הדברים אני צריך לראות מה.

יעקב ליצמן: אני סבור ש-5,000-6,000 אנשים שמתים מזיהומים זה פשע ואני צריך לתקוף את זה, אני צריך למנוע את זה, זה תפקידי.

יעקב ליצמן: אני לא בטוח שכל החוכמה אצלי אבל ברור שאנחנו מחפשים פתרונות לזה.

יעקב ליצמן: וכשאני משקיע כסף בכל חדרי המיון, אני מוכן להראות לכם איפה בונים ואיפה משפצים ואיפה עושים דברים חדשים – יש כל מיני פטנטים שאנחנו נעשה בשנה הקרובה בחדרי מיון.

יעקב ליצמן: כשאנחנו עושים עכשיו חיסונים בכל בתי-הספר, בפעם הראשונה בכיתה ב' כניסיון, כפיילוט – גם זה עולה כסף.

יעקב ליצמן: זה הגדיל את סעיף החיסונים.

יעקב ליצמן: כל זה עולה כסף ואת כל זה משרד הבריאות אומר ביחד עם משרד האוצר.

יעקב ליצמן: אני רוצה להעיר שתי הערות בקשר לאחיות ובזה אסיים.

יעקב ליצמן: יש לנו תמריצים לאחיות בדרום, עשינו את זה.

יעקב ליצמן: אני רוצה להגיד לכם שמי ששבר את הוויכוח בשאלה האם אחיות בתי-ספר צריכות להיות של משרד הבריאות או של גוף פרטי זה אנוכי הקטן.

יעקב ליצמן: התחלתי את זה בדרום וזה עבר לצפון.

יעקב ליצמן: רק מה, את כל זה לא שמעתי מכם, לא אמרתם כל הכבוד.

אורלי לוי אבקסיס: אני אומרת לך כל הזמן.

יעקב ליצמן: אני מספיק פופולרי כשר שאני לא צריך את זה אבל תנו לי להגיד את זה.

יעקב ליצמן: אני עושה מהפכות, אבל בשיטה שלי.

יעקב ליצמן: אף אחד לא העז להחזיר את האחיות בדרום וגם בצפון.

יעקב ליצמן: הכול אצלי.

יעקב ליצמן: הדרום בקדנציה הקודמת, הצפון כעת, עם כל הכבוד.

יעקב ליצמן: זה אומר שאני מוכן לשמוע, מוכן להקשיב, מוכן לעשות רפורמות אבל צריך את הכלים.

יעקב ליצמן: בהחלט אשמח מאוד אם בוועדת הכספים תשיגו לי מענקים, אברך אתכם.

יעקב ליצמן: אשמח מאוד לקבל 40 מיליון שקל לטיפולי השיניים כפי שחבר הכנסת גפני הבטיח.

יעל גרמן: מה עם הקריטריון של פריפריה שירד מהקריטריונים?

יעקב ליצמן: שמעתי אותך.

יעקב ליצמן: רשמתי לי.

יעקב ליצמן: אבדוק את זה.

יעקב ליצמן: אני לא יודע.

יעקב ליצמן: היושב-ראש של הוועדה פנה אליי וביקש לערוך עוד ישיבה.

יעקב ליצמן: אני מכבד אותו, אשתדל להגיע אם זה יהיה בתיאום אתי, בהחלט אשמח.

יעקב ליצמן: אתם יודעים, אני לא בורח משום עבודה, אשמח.

יעקב ליצמן: גם מן הישיבה היום, אני חייב להגיד לכם, למדתי כל מיני דברים, רשמתי לי ואני לוקח לעצמי לטיפול.

מכלוף מיקי זוהר: תודה, אדוני.

מכלוף מיקי זוהר: סיכום קצר לישיבה.

מכלוף מיקי זוהר: 1) הוועדה מודה לשר על השתתפותו הפורייה והחיובית בדיון החשוב שנערך היום.

מכלוף מיקי זוהר: 2) הוועדה סבורה כי מוטלת אחריות על הממשלה להגדיל את תקציב הבריאות, ובפרט באזורי הפריפריה, שכן הפערים בין השירותים בפריפריה לבין המרכז גדולים מאוד.

מכלוף מיקי זוהר: משרד הבריאות מאשר שאכן הפערים קיימים.

מכלוף מיקי זוהר: 3) הוועדה מברכת את השר בגין רצונו לטפל בסיוע לנשים נשאיות הגן לסרטן השד.

מכלוף מיקי זוהר: הנושא הזה יטופל בהמשך על-ידי לשכת השר.

מכלוף מיקי זוהר: 4) הוועדה מברכת על עמדת השר שנאמרה בדיון לתת העדפה תקציבית לרופאים בפריפריה כפי שנקבע בשנה הקודמת.

מכלוף מיקי זוהר: 5) הוועדה תמשיך לדון בסוגיות שהועלו היום בדיון ותעקוב אחר השינויים המתבקשים.

<ישראל אייליג: אבל בשנה קודמת לא היו תקציבים לפריפריה.

מכלוף מיקי זוהר: 6) הוועדה מודה למשתתפים ומצפה להמשיך לקבל מן הציבור נתונים חשובים על מנת שיובאו לידיעת השר ואנשי לשכתו.

מכלוף מיקי זוהר: 7) הוועדה קוראת לציבור להעביר למזכירות הוועדה נושאים ספציפיים לדיון ולטיפול בכל הנוגע לפערים בבריאות בתחום הפריפריה.

מכלוף מיקי זוהר: 8) הוועדה מודה לכל המשתתפים, ובפרט לשר על השתתפותו.

מכלוף מיקי זוהר: תודה רבה.

מכלוף מיקי זוהר: הישיבה נעולה.